Vodeće demokrate u Predstavničkom domu objavljuju predlog opoziva Donalda Trampa na Kapitol hilu (Foto: AP/Susan Walsh)\nDemokrate u Predstavničkom domu iznele su u utorak formalne optužbe u procesu opoziva predsednika Donalda Trampa.\nTramp je optužen po dve osnove - za zloupotrebu položaja zbog vršenja pritiska na Ukrajinu da istraži političkog rivala i opstrukciju istrage Kongresa o tom pitanju.\nPredsedavajući Odbora za pravosuđe Džerlod Nedler rekao je novinarima da je Tramp ugrozio američki Ustav, podrio integritet izbora 2020. godine i ugrozio nacionalnu bezbednost.\n"Tramp misli da je iznad zakona. Niko, pa čak ni predsednik, nije iznad zakona", rekao je Nedler na konferenciji za novinare, kojoj je prisustvovala predsedavajuća Predstavničkog doma Nensi Pelosi, kao i predsedavajući ostalih odbora koji su vodili istragu.\n"Naši izbori su osnova demokratije. Integritet narednih izbora je ugrožen od strane predsednika koji je već tražio strano mešanje u izbore 2016. i 2020.", poručio je Nedler.\nOglasila se i Bela kuća koja je saopštila da je reč o neosnovanom i stranačkom pokušaju da se podrije aktuelni predsednik, a da će se Tramp izjasniti o "lažnim optužbama" na suđenju u Senatu i da očekuje da će biti oslobođen, "jer nije uradio ništa pogrešno".\n“Demokrate u Predstavničkom domu već dugo žele da ponište glasove 63 miliona Amerikanaca. Odlučili su da moraju da opozivu predsednika Trampa zato što ne mogu da ga legitimno poraze na biračkim mestima", navela je portparolka Stefani Grišam i ocenila da demokrate koriste telefonski razgovor sa ukrajinskim predsednikom kao izgovor za "stranački, neopravdan i patetičan pokušaj da se zbaci Trampova administracija i ponište rezultati izbora 2016. godine".\nOdbor za pravosuđe Predstavničkog doma će u četvrtak glasati o predlogu opoziva Trampa.\nPredstavnički dom u punom sastavu bi o predlogu opoziva Trampa mogao da se izjasni naredne nedelje. S obzirom na to da demokrate imaju većinu, gotovo je sigurno da će glasati za opoziv američkog lidera.\nTo će otvoriti put za suđenje u Senatu, verovatno u januaru, gde se dvotrećinskom većinom odlučuje o tome da li bi Tramp trebalo da bude smenjen. Malo je verovatno da će republikanci, koji imaju većinu u Senatu, glasati za Trampovu smenu. Ni jedan republikanski član Kongresa do sada nije podržao taj potez.\nDemokrate optužuju Trampa da je zloupotrebio položaj zaustavljanjem isplate vojne pomoći Ukrajini, kao i uslovljavanjem moguće posete Beloj kući, da bi izvršio pritisak na ukrajinskog predsednika Volodimira Zelenskog da istraži njegovog političkog rivala Džoa Bajdena.\nTramp je odbacio optužbe i istragu o opozivu nazvao prevarom i lovom na veštice. Bela kuća odbila je da učestvuje u javnim saslušanjima u Predstavničkom domu zato što, kako je više puta saopštila, proces nije fer.\nTramp je na Tviteru ponovo oštro kritikovao poteze demokrata, navodeći da je opoziv predsednika u trenutku kada zemlja ima tako snažnu ekonomiju "i što je važnije, kada on nije uradio ništa pogrešno", čista politička ludost.\nIstraga o opozivu pokrenuta je 24. septembra nakon što je uzbunjivač iz obaveštajne zajednice podneo prijavu, zabrinut zbog telefonskog razgovora Trampa sa Zelenskim 25. jula, tokom kojeg je američki lider tražio od ukrajinskog kolege da istraži Bajdena i njegovog sina Hantera.\nTramp je četvrti američki predsednik u istoriji suočen sa opozivom. Ako bude opozvan, biće treći predsednik kojem će biti suđeno u Senatu.\nDemokratski predsednik Bil Klinton opozvan je u Predstavničkom domu 1998. godine zbog laganja o seksualnim odnosima sa Monikom Levinski, ali je oslobođen na suđenju u Senatu.\nRepublikanski predsednik Ričard Nikson podneo je ostavku 1974. godine rpe nego što je opozvan zbog uloge u skandalu Votergejt. Demokratski predednik Endrju Džonson opozvan je 1868 godine, ali nije osuđen u Senatu.


Plan B uvek u prvom planu | Beograd Noću\nPlan B uvek u prvom planu\nPlan B uvek u prvom planu.\nPopularni beogradski klub Plan B i ove nedelje pruža neponovljivo iskustvo noćnog života Beograda. Najveće domaće i regionalne estradne zvezde, pored toga što u klubu Plan B rado nastupaju, sa velikim zadovoljstvom se ovde i provode, a na vama je da proverite zašto.\nVečeras u klubu Plan B za vaš nezaboravni provod pobrinuće se momak izuzetnih glasovnih mogućnosti Stevan Anđelković, dok ćete sutradan 29.novembra, proslaviti Dan Republike uz tandem Zli & Digitalna Draga. Kraj meseca novembra rezervisan je za Tocu, Dariu i Plan B Bend koji će vam prirediti vrhunski provod.\nKada je reč o dobroj žurci, ni sledeća nedelja nećće biti izuzetak. Vašem maksimalnom uživanju u sredu 4.decembra doprineće fenomenalni Darko Lazić i Milica Todorović. Oni će učiniti da čitave noći budete na nogama, i ovaj izlazak dugo prepričavate. Atmosfera na svetskom nivou, puno pozitivne energije i dobrog raspoloženja, ono su što njihove nastupe karakteriše. Naime, Milica Todorović trenutno radi na završetku snimanja pesme “Tri čaše” koju je napisao Dule Bačić, a sa kojim ju je spojio Saša Kovačević. Darko Lazić je kao i Milica, učesnik takmičenja “Zvezde Granda” i pobednik istog 2009 godine. Poznate pesme su mu “Čemu ovo sve, “Daj mi znak”, “Brate moj” i mnoge druge. Ova sjajna ekipa pevača pobrinuće se učiniti da vaš provod u klubu Plan B bude idealan.\nRezervacije za večerašnji provod, kao i za sva dešavanja u klubu Plan B možete izvršiti na vrlo jednostavan način, putem vašeg omiljenog vodiča kroz noćni život prestonice – beogradnocu.com. Svoj najluđi provod možete obezbediti putem našeg korisničkog Call Centra 063 33 33 44 ili Online. A u iščekivanju ovih fenomenalnih dešavanja pogledajte našu galeriju fotografija.\nKlub Plan B ima sve ono što dolikuje jednom mainstream i klubskom mestu, odnosno, poznato je po usluzi na vrhunskom nivou, najluđim noćima u gradu i gostovanjima, ali i provodu najvećih estradnih zvezda. Uz gostovanja najvećih estradnih zvezda i bendova moći ćete da se provedete neverovatno, u prijatnom, sofisticiranom ambijentu kluba Plan B, koji pored toga što predstavlja prelepo uređeno i elegantno mesto, dozvoljava vrlo opušten provod i prisnu atmosferu. Ono što je sigurno, ukoliko klub Plan B bude vaš izbor za noćni provod u Beogradu, nećete se pokajati.


Predvidjeli 6,7 hiljada sistematizovanih radnih mjesta u državnoj upravi | MINA\nNaslovnica Crna Gora Društvo Predvidjeli 6,7 hiljada sistematizovanih radnih mjesta u državnoj upravi\nPredvidjeli 6,7 hiljada sistematizovanih radnih mjesta u državnoj upravi\nPodgorica, (MINA) – Vlada je na današnjoj sjednici utvrdila Ažurirani kadrovski plan organa državne uprave i službi, kojim je predviđeno ukupno 6.713 sistematizovanih radnih mjesta.\nKako su kazali iz Vlade, ukupan broj zaposlenih je 4.658, od čega na neodređeno vrijeme 4.175, a na određeno 483 izvršilaca.\n“U toku ove godine planirano je zapošljavanje 327 državnih službenika, od čega 95 na neodređeno i 232 na određeno vrijeme, kao i 36 pripravnika od čega 29 sa visokim obrazovanjem i sedam sa srednjim obrazovanjem”, kaže se u dokumentu.\nKako se navodi, u toku je postupak stavljanja na raspolaganje osam službenika Upravi za kadrove za potrebe internog tržišta rada, dok će 13 službenika ispuniti uslov za odlazak u penziju.\nIz Vlade su naveli da su donijeli odluke o obrazovanju radnih grupa za pripremu i vođenje pregovora o pristupanju Crne Gore Evropskoj uniji za poglavlja 11, 12 i 13.\nSastav radnih grupa, kako su saopštili, prilagođen je kadrovskim promjenama koje su nastupile formiranjem nove Vlade, kao i prihvatanjem Nove metodologije proširenja.\nNa sjednici je donijeta Odluka o obrazovanju Savjeta za praćenje sprovođenja Strategije reforme pravosuđa 2019-2022. godine.\nIz Vlade su saopštili da su zadaci Savjeta organizovanje i sinhronizacija aktivnosti nadležnih institucija, praćenje prioriteta, dinamike i rokova realizacije, kao i ocjenjivanje postignutih rezultata i racionalizacije utroška sredstava.\nVlada je donijela Akcioni plan za ovu godinu za sprovođenje Strategije informisanja javnosti o pristupanju Crne Gore EU 2019 – 2022. godine.\nIz Vlade je saopšteno da je usvojena Informacija Nacionalnog savjeta za borbu protiv korupcije na visokom nivou u odnosu na Predlog zakona o izmjenama i dopunama Zakona o slobodnom pristupu informacijama i Predlog zakona o zaštiti poslovne tajne.\nTom Informacijom se preporučuje razmatranje dodatnog unaprjeđenja odredbi tih zakona, sa ciljem preciziranja ograničenja koja se odnose na poslovne, poreske i carinske tajne, kao i intelektualnu svojinu.\nTa ograničenja, kako se kaže u dokumentu, mogu značajno otežati rad istraživačkih novinara i nevladinih organizacija i učešće javnosti u borbi protiv korupcije.\n“Vlada je zadužila Ministarstvo javne uprave, digitalnog društva i medija da se, u saradnji sa Ministarstvom ekonomskog razvoja, dodatno konsultuje sa predstavnicima nevladinog sektora i ostalim zainteresovanim stranama, kako bi se odredbe unaprijedile”, kazali su iz Vlade.\nNadodi se da je na sjednici usvojena Informacija o primjeni Zakona o teritorijalnoj organizaciji Crne Gore i stvaranju uslova za korišćenje Registra kućnih brojeva, ulica i trgova, odnosno, Adresnog registra.\nIz Vlade su kazali da je, na osnovu prikupljenih podataka od jedinica lokalne samouprave, u Informaciji konstatovano da su sve lokalne samouprave donijele odluke o privremenom određivanju naziva naselja, ulica i trgova.\n“Od 25 jedinica lokalne samouprave, njih deset realizovalo je zakonske obaveze da odrede brojeve za označavanje zgrada i postavljanja tabli sa nazivima naselja, ulica i trgova i brojeva stambenih i poslovnih zgrada”, kaže se u saopštenju.\nKako se navodi, kod 15 jedinica lokalne samouprave status realizacije tih obaveza je djelimičan, pa im je preporučeno da najkasnije do kraja godine, ispune preostale obaveze.\nIz Vlade su kazali da je Ministarstvo zaduženo dapokrene prekršajni postupak protiv odgovornih osoba, ukoliko jedinice lokalne samouprave ne ispoštuju preporučene rokove.\nVlada je na sjednici razmotrila Predlog zakona o izmjenama i dopunama Krivičnog zakonika, koji je Skupštini podnio poslanik Prave Crne Gore, Marko Milačić.\nNavodi se da je Vlada odlučila da Skupštini dostavi mišljenje u kome su razlozi za izmjenu Krivičnog zakonika, radi bolje zaštite novinara i drugih službenika, ocijenjeni kao opravdani.


Canyon CNR-MPV2G MP4 player - 2 GB: MP4 Plejeri: SveZaKucu.rs Prodaja, Cena, Beograd, Srbija\nPoslednja cena bila je: 3777 din\nKarakteristike proizvoda: Canyon CNR-MPV2G MP4 player - 2 GB\nOpis proizvoda: Canyon CNR-MPV2G MP4 player - 2 GB\nCanyon CNR-MPV2G je multimedijalni player u kome je forma i funkcionalnost dovedena do savršensta. Player je upakovan u nerđajuće veoma tanko kućište tako da ga nećete osećati dok ga nosite.\nCanyon CNR-MPV2G dolazi sa 2 GB memorije, podržava veliki broj audio i video formata: MP3, WMA, MTV, JPG. Uređaj se napaja energijom pomoću punjive, Lithium, baterije koja se može puniti preko USB porta ili posebnim punjačem, potpuno napunjena baterija obezbeđuje 10 časova reprodukcije audio i video materijala ili isto toliko snimanja glasa.\nCanyon CNR-MPV2G ima ugrađen FM prijemnik i mogućnost memorisanja 20 radio stanica. Ono što ga izdvaja od konkurencije jeste i podrška za Micro SD, TransFlash memorijske kartice tako da njegov kapacitet možete proširiti ukoliko Vam to bude potrebno.\nIzdiktirajte operateru šifru proizvoda - šifra ovog proizvoda je: 3196\nSifra 3196, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 3196, 2, Pavle Milosevic, Obalska 18, 11000, Beograd, 063123123, pavmi@szk.com


26.08.2014. - Manji prinos pšenice\nPšenica je, prema prvim procenama, u ovoj godini zabeležila pad roda za oko 20 odsto u odnosu na 2013. godinu, zbog velike vlage od čestih kiša i posledica poplava, ali se ne očekuju problemi u snabdevenosti domaćeg tržišta, rečeno je Tanjugu u Udruženju za poljoprivredu Privredne komore Srbije (PKS). Žitnog brašna će uprkos tome biti čak i za izvoz, a ostalih poljoprivrednih kultura će biti dovoljno za domaće potrebe, kažu u PKS-u i dodaju da stručnjaci predviđaju i odličan ovogodišnji rok kukuruza, čiji će prvi hibridi početi da se beru početkom septembra.\nPoplave i velika vlaga su negativno uticale na rod pšenice u centralnoj Srbiji, ali je u Vojvodini koja nije bila značajnije pod poplavama prinos pšenice odličan i iznosi od pet do osam tona po hektaru, dok je prosek roda oko četiri tone po hektaru, naveli su u Komori.\nRod ječma je, prema prvim podacima, takođe manji za oko 12 odsto, kao i prinos raži za oko 29 odsto, dok je samo kod ovasa zabeležen rast proizvodnje od oko sedam odsto u odnosu na 2013. godinu.\nPrinos kukuruza se očekuje da će biti sedam tona po hektaru, pošto se uzgaja u Vojvodini koja nije bila pod naletom poplava, dok se kukuruz u centralnoj Srbiji, koja je bila ugrožena poplavama, uglavnom uzgaja za sopstevene potrebe.\nU PKS-u podsećaju da u prvoj polovini septembra počinje jesenje-zimsko oranje zemljišta predviđenog za proletnju setvu i pripreme za setvu ozimih useva: pšenice, ječma, tritikale,ovasa, raži i uljane repica i ističu da se tu ne očekuju nikakvi problemi, jer sadašnje vremenske prilike izuzetno pogoduju tim pripremama.\nU skladištima se, kako podsećaju, sada vrše i kontrole ranije spremljene pšenice i drugih ranih useva, kao i dezinfekcija i dezinsekcija skladišta i semena planiranog za jesenju setvu.


Trivan: Otpad i pošumljavanje - ecofeminizam\nTrivan: Otpad i pošumljavanje\njul 18, 2017 EU, fondovi, otpad, standardi, zaštita životne sredine\nMinistar zaštite životne sredine Goran Trivan najavio je da će glavne oblasti delovanja novoformiranog ministarstva biti rad na rešavanju pitanja otpada, otpadnih voda, remedijacije zemljišta, pošumljavanja i preventive bujičnih poplava i erozije.\nNa sednici Odbora za zaštitu životne sredine Narodne Skupštine Republike Srbije, ministar Trivan je podvukao da ni jedan problem u zaštiti životne sredine niko ne može da reši sam i da će zato glavni mehanizmi delovanja ministarstva biti tesna saradnja sa svim relevantnim činiocima – od Narodne Skupštine, preko lokalnih samouprava, Privredne komore Srbije, nadležnih institucija, nevladinog sektora, do medija.\n„Moramo svi zajedno da radimo na pitanjima zaštite životne sredine i da ujedinimo znanja i sposobnosti koje naša zemlja ima. Ovo je veoma kompleksna oblast, koja prvo iziskuje ozbiljnu i sveobuhvatnu analizu stanja, a zatim i ogromna novčana sredstva. Srbija nema novca i zato je potrebno da osmišljavamo projekte koje možemo da realizujemo uz pomoć fondova Evropske unije“, navodi se u saopštenju Ministarstva životne sredine.\nOn je ponovo upozorio da rokovi za primenu ekoloških standarda Evropske unije u Srbiji moraju biti realni i dostižni.\n„U suprotnom, nećemo ni zemlju dovesti u red, ni ispuniti obaveze koje smo preuzeli i može se dogoditi da plaćamo penale zbog toga“, rekao je ministar Trivan.\nMinistar Trivan i narodni poslanici članovi Odbora za zaštitu životne sredine Narodne Skupštine Republike Srbije na današnjoj sednici dogovorili su se o načinima saradnje ministarstva i odbora. Zajednički su ocenili da su pitanja zaštite životne sredine jedan od najvažnijih prioriteta Republike Srbije. Na sednici, koja je održana u veoma pozitivnoj atmosferi, poslanici su izrazili zadovoljstvo zbog toga što je formirano posebno ministarstvo, koje će se baviti zaštitom životne sredine.\nNapušten prtljag pun kornjača\nDan Evropskog Amazona


Nacrt zakona o Specijalnim komorama i Specijalnom tužiocu, poznat pod nazivom kao 'Specijalni sud za ratne zločine na Kosovu', prosleđen je poslanicima Skupštine Kosova radi informisanja, kako su rekli u vladi. Iz vlade je, takođe, jasno rečeno da se on ne može menjati. Ovaj zakon je rezultat pregovora vlade Kosova sa Evropskom unijom, a sada Skupština treba da odluči da li će ga usvojiti ili odbiti.\nKada je formiranje Specijalnog suda u pitanju, Vlada i Skupština Kosova sprovode posebne procedure za usvajanje zakona koji bi otvorio put tome. Vlada je sada poslanicima predala nacrt zakona koji je izrađen zajedno sa EU, ali koji ne može više da se menja.\nSve što je kosovska strana uspela da uradi je da izbaci termin 'genocid' iz zakona, a za navodne zločine kojima posebne komore ovog suda trebaju da se bave.\nMinistar pravde, Hajredin Kući, naglasio je da se radi o poslednjoj verziji zakona.\n"Predstavnik EU, Samuel Žbogar, i američka ambasadorka Tracey Jacobson su nam poslali, po njima, konačnu verziju. Ovo je verzija koju možemo uzeti ili ne, koja više nema prostora za pregovaranje", kaže Kući.\nKako su najavili iz vlade, zakon je predat poslanicima "kako bi se informisali", a uz taj zakon, prosleđen je i onaj o pravnoj zaštiti i finansijskoj podršci pojedincima koji mogu biti predmet optužnice u ovom sudu.\nPoslanik Armend Zemaj iz vladajućeg Demokratskog saveza Kosova, član skupštinskog odbora za zakonodavstvo, ističe da bi Zakon trebao da se usvoji zajedno sa ustavnim izmenama o formiranju Specijalnog suda.\n"Verujem da je opšte raspoloženje takvo da ovo prođe i verujem da će se sve završiti blagovremeno. Kosovo je zemlja gde postoji vladavina reda i zakona i u tom smislu trebamo izgraditi partnerstvo sa međunarodnim prijateljima", kaže Zemaj.\nSpecijalnom sudu se, međutim, protive tri opozicione partije, pokret Samoopredeljenje, Alijansa za budućnost Kosova i Inicijativa za Kosovo.\nPredsednik i poslanik Samoopredeljenja, Visar Ymeri, navodi da formiranje ovih posebnih komora predstavlja mešanje u pravosudni sistem Kosova što, po njemu, predstavlja i mešanje u suverenitet zemlje.\n"Poslanik ima odgovornost, a za šta se i zakleo, da brani suverenitet Republike Kosova. Koji god poslanik svesno glasa za nešto što ugrožava suverenitet, onda on više ne može biti poslanik Skupštine Kosova", tvrdi Imeri.\nSamim slanjem ovog zakona Skupštini "u cilju informisanja poslanika" a ne kao nacrt zakona radi razmatranja, vlada je stvorila nepredvidivu situaciju.\nOčekivanja vladajućih partija su da se ovo pitanje okonča do 26. juna. Specijalni sud bi trebao da se bavi navodima o ratnim zločinima pojedinih pripadnika OVK-a nad srpskim civilima, iz izveštaja Dika Martija.


Bolji kvalitet vazduha u kabini novog kamiona Volvo FH Bolji kvalitet vazduha u kabini novog kamiona Volvo FH – MOTOR blog\nKompanija Volvo Trucks napravila je veliki napredak u pogledu kvaliteta vazduha u kabini novog kamiona Volvo FH, prvenstveno koristeći tekstil i komponente koje sadrže i ispuštaju manje hemijskih supstanci. Kao rezultat, vazduh u kamionu je znatno čistiji nego u saobraćaju kroz koji se kamion kreće.\n„Naš holistički pristup fokusiran je na smanjenje ispuštanja štetnih supstanci iz materijala unutar kabine, kao i na sprečavanje prodiranja malih čestica u unutrašnjost vozila preko sistema za klimatizaciju. Na ovaj način, uspeli smo da značajno smanjimo mirise i količinu čestica i organskih materija, kao što je formaldehid”, kaže Lars Martenson, direktor za životnu okolinu u kompaniji Volvo Trucks.\nOgraničena emisija supstanci\nKvalitet vazduha u kabini je deo istraživanja i razvoja kompanije Volvo Trucks već dugi niz godina i predmet povećanog fokusa u protekloj deceniji. U poslednjih nekoliko godina, istraživanja u ovoj oblasti obavljaju se paralelno sa razvojem novog Volvo FH vozila.\n“S obzirom na to da mnogi vozači provode i po 20 sati dnevno u kamionu, naš novi kamion za dugolinijski prevoz je savršen za predstavljanje ovakvog novog holističkog rešenja”, kaže Hannele Nurmi, specijalista za zakonsku regulativu o supstancama u kompaniji Volvo Trucks. “Naš detaljan pristup ovom problemu rezultirao je u postavljanju granica emisije za svaku organsku supstancu prisutnu u materijalima koji se koriste za opremanje unutrašnjosti kabine. Da bi takvi zahtevi bili ispunjeni, blisko smo sarađivali sa našim dobavljačima”.\nMaterijali koji zadovoljavaju Oeko-tex standard 100\nEmisija organskih materija – isparljivih organskih jedinjenja (VOC) – iz tekstila koji se koristi u unutrašnjosti kabine, čest je problem u automobilskoj industriji. U većini slučajeva, emisija se povećava kada je kabina veoma zagrejana ili izložena direktnoj sunčevoj svetlosti.\nKompanija Volvo Trucks bavila se ovim pitanjem na više načina. Svi sporogoreći tekstili korišćeni u novoj FH kabini su uklonjeni. Umesto njih, koristi se deblji i gušći tekstil koji zadovoljava protivpožarne standarde. Svi tekstili sertifikovani su prema globalnom standardu Oeko-Tex Standard 100 – što znači da ne sadrže štetne materije.\nOtrovne hemikalije u plastici i koži od kojih se prave sedišta, volan i ukrasni delovi zamenjene su manje štetnim supstancama, dok se obrada kože vrši bez hroma. Kao rezultat, ne samo da je smanjena emisija VOC, već i rizik od kontaktnih alergija.\nDa bi se sprečilo prodiranje čestica iz spoljašnjeg vazduha u kabinu, dolazni vazduh prolazi kroz dva aktivna filtera napravljena tako da minimiziraju količinu malih čestica.\n“Neki od vozača kamiona su posebno osetljivi, što prouzrokuje alergijske reakcije, pokazala su naša istraživanja. Upravo nova FH kabina je imala za cilj da im pomogne da smanje svoj problem”, rekao je Hannele Nurmi.\nDa bi se proverili i potvrdili rezultati, kompletna Volvo FH kabina je podvrgnuta laboratorijskim testovima na visokim temperaturama (40° i 65° Celzijusa).\n“Testovi pokazuju da je količina organskih materija u vazduhu kabine smanjena na minimum, što znači da će vozači imati čistije i zdravije radno okruženje u novoj FH kabini. Naš sledeći cilj je da se ovakvo rešenje uključi u kontinuirano obnavljanje naših kamiona. Cilj je da ponudimo isti, visok kvalitet vazduha u svakom Volvo kamionu koji se prodaje širom sveta”, kaže Lars Martenson.\nBolji kvalitet vazduha u kabini novog kamiona Volvo FH was last modified: March 4th, 2013 by Goran Aničić\nkvalitet vazduhaVolvo FHVolvo kamioniVolvo Trucks


Srbija u Pokretu | I psi lutalice zaslužuju dom – prvi “Ulaz sloodan” u Zaječaru\nZaječar, 26.-27. februar – I Zaječar je, nakon Bora i Novog Sada, bio domaćin seminara Srbije u pokretu „Ulaz slobodan“, a u ulozi predavača učesnike su dočekali Deni Pavlović i Sanja Bosioković. Inicijative poput otvaranja gradskog bioskopa, osnivanja hip-hop kluba ali i azila za pse bliže su svojoj realizaciji zahvaljujući tehnikama javnog govora i organizacije timova koje su polaznici seminara stekli. Pored ovih tema, bilo je reči i o zaštiti životne sredine i poboljšanju položaja mladih.\nJedan od učesnika, naročito pogođen činjenicom da je u Zaječaru nedavno ubijeno preko 20 pasa lutalica, uvideo je potrebu za azilom za pse. Njegova namera da im nađe utočište tu se nije završila – uvidevši da je najveći problem nedostatak empatije prema napuštenm psima kod građana, kroz svoju prezentaciju upoznao je druge učesnike sa zaječarskim kucama tako što je svkoj od njih dao ime. Nadajući se da će na ovaj način stvoriti ličniji odnos između stanovnika Zaječara i pasa lutalica, njegov plan je da svoje sugrađane kroz tehniku javnog govora pozove da udome neke od njih.\nSeminar „Ulaz slobodan“ će tokom marta biti održan i u Beogradu, Novom Sadu, Kragujevcu, Nišu i Prokuplju. Kroz motivisanje mldaih da budu aktivni članovi svoje zajednice, on promoviše 13 tačaka Srbije u pokretu.\nŠkolarine i cena prevoza najveće studentske mukePrvi “Ulaz slobodan” u Novom Sadu: mladi za mlade


Apel islamskih organizacija: Izbjegavajte provokacije ⋆ Balkan PlusBalkan Plus\nOve dve organizacije, navodeći tragični bilans terorističkog napada na Novom Zelandu, tvrde da se putem aplikacija za razmenu trenutnih poruka (VhatsApp, Viber, Telegram, itd.) poziva da učešće u nesankcionisanim protestnim činovima.\nVođstvo CMSB Rusije i RCM-a se snažno protivi takvih pozivima i apeluje da se izbegne učešće u nesankcionisanim protestima koji potencijalno mogu dovesti do nemira.\nU saopštenju se takođe navodi da je pogrešno kriviti određenu državu, religiju ili organizaciju za tragični incident.\n“Musliman ne sme da krši zakone sopstvene države i izazva nemire”, poručuju CMSB Rusija i RCM i pozivaju “svu braću i sestre” da poštuju zakone i izbegavaju sve vrste provokacija.\nU tragičnom incidentu koji se dogodio na Novom Zelandu 15. marta, naoružani napadači su ušli u dve susedne džamije u gradu Krajstčerč odmah nakon molitve, blokirali vrata i počeli da pucaju. Prema poslednjim podacima, 50 ljudi je ubijeno, a desetine povređene. Tri osobe su uhapšene zbog sumnje na učešće u napadu.


Svetski zvaničnici o Mladiću\nGeneralni sekretar Ujedinjenih nacija Ban Ki-mun, koji u Parizu prisustvuje konferenciji UNESKO-a, novinarima je rekao da je hapšenje generala optuženog za ratne zločine važan događaj, koji zaslužuje priznanje.\n„Ovo hapšenje označava važan korak u našoj zajedničkoj borbi da prekinemo nekažnjivost, kao i za rad Međunarodnog suda za ratne zločine u bivšoj Jugoslaviji. Pozdravljam napore predsednika Tadića i Vlade Srbije“, rekao je šef Svetske organizacije.\nU Berlinu, šef nemačke diplomatije Gvido Vestervele, takođe je pozdravio hapšenje.\n„Ratko Mladić se traži već 16 godina kao osumnjičeni za ratne zločine i optuženi za genocid i zločin protiv čovečnosti. Njegovo hapšenje je veoma dobra vest za pravdu u Evropi. Srbija je hapšenjem Ratka Mladića ispunila dugotrajni zahtev Evropske unije i glavnog tužioca Suda za ratne zločine. Danas se sećamo žrtava masakra u Srebrenici i njihovih porodica. Jedan od kako se tvrdi njihovih najgorih dželata, sada će biti izveden pred lice pravde. Izlaženje na kraj sa nepravdama balkanskih ratova je preduslov za pomirenje u regionu. Hapšenjem Ratka Mladića stvorena je osnova za miroljubivu budućnost celog balkanskog regiona“, rekao je Vestervele.\nMnogi državnici, okupljeni u Dovilu u Francuskoj, na samitu Grupe 8, takođe pozdravljaju uspeh predsednika i Vlade Srbije.\n„Ovo je izuzetno važna vest. Veoma hrabra odluka srpskog predsednika i važan korak prema integraciji sa Evropskom unijom u bliskoj budućnosti. To je zemlja koja je mnogo propatila, ali činjenica da Srbija sada izručuje nekog ko je optužen za ratne zločine je velika vest“, rekao je u Dovilu domaćin samita Grupe 8, francuski predsednik Nikola Sarkozi.\nBritanski premijer, Dejvid Kameron, takođe je doputovao na samit u ovom francuskom letovalištu.\n„Moramo da pričekamo da ove vesti budu potvrđene, ali treba da se prisetimo zbog čega tragamo za tim čovekom, zbog čega ga traži Međunarodni sud u Hagu, odnosno da je on optužen za najstrašnije ratne zločine u vezi sa onim što se dogodilo u Srebrenici, ali i u Sarajevu. Pričekajmo dok ove vesti ne budu potvrđene, ali postoji vrlo dobar razlog zbog kojeg međunarodno pravosuđe toliko dugo traži ovog čoveka“, rekao je britanski premijer.\nPredsednik Hrvatske, Ivo Josipović, koji je za hapšenje Ratka Mladića saznao tokom zvanične posete Estoniji, rekao je da je to „dobra vest za ceo region, za celu Evropu i za ljudski rod u celini“.\n„Prvo moramo da se setimo svih žrtava i svih ljudi koji su pretrpeli patnje zbog njegovih dela tokom rata. Drugo, mioram da naglasim da je to veoma važan korak za Srbiju, veoma važan korak za buduću integraciju Srbije u Evropsku uniju. I veoma važan korak za bolje odnose na jugoistoku Evrope, koji će posebno uticati na poboljšanje odnosa Srbije i Bosne i Hercegovine“, rekao je predsednik Josipović u estonskoj prestonici Talinu.\nU Briselu, u sedištu NATO-a, generalni sekretar Zapadne vojne alinanse, Anders Fog Rasmusen, takođe je rekao da je hapšenje Ratka Mladića važan korak ka potpunoj integraciji regiona.\n„Jako pozdravljam vest o hapšenju Ratka Mladića. On je odigrao ključnu ulogu u nekim od najmračnijih epizoda balkanske i evropske istorije. Njegovo hapšenje je na posletku prilika za ispunjenje pravde. Hapšenje Ratka Mladića je veoma važan korak ka potpunoj integraciji celog regiona u našu evro-atlantsku zajednicu“, rekao je Anders Fog Rasmusen.


Novasloboda | Crnogorski državni vrh nepoželjan u Rusiji\nCrnogorski državni vrh nepoželjan u Rusiji\nCrnogorski premijer Duško Marković, predsjednik crnogorskog parlamenta Ivan Brajović i predsjednik vladajuće Demokratske partije socijalista Milo Đukanović, neka su od imena na “crnoj listi” nepoželjnih crnogorskih državljana kojima je zabranjen ulazak u Rusiju.\nIz crnogorskog Ministarstva vanjskih poslova najavljeno je da će od Rusije zatražiti popis osoba koje su nepoželjne u Rusiji, a Kremlj nema obavezu niti namjerava izaći u susret službenoj Podgorici, prenosi Radiotelevizija Crne Gore pisanje lista Pobjeda.\nPrema neimenovanom izvoru bliskom ruskoj diplomatiji, popis crnogorskih državljana nepoželjnih u Rusiji sadrži najmanje 70 imena, među kojima su svi članovi crnogorske Vlade, poslanici koji su glasali za ulazak Crne Gore u NATO, ali i direktori većih državnih kompanija.\nDa “crna lista” zaista postoji, postalo je jasno proteklog vikenda kada je poslanik u crnogorskom parlamentu Miodrag Vuković zadržan deset sati na moskovskom aerodromu, a zatim je vraćen u Podgoricu.\nGlasnogovornica ruskog Ministarstva vanjskih poslova Marija Zaharova kazala je kako je zabrana ulaska crnogorskim državljanima recipročna mjera zbog sankcija Moskvi.\nSankcije Evropske unije Rusiji, koje je podržala i Crna Gora, uvedene su 2014. godine nakon ruske aneksije ukrajinskog poluostrva Krima.\nCrna gora rusija sankcije političarima\nSaradnja BiH i Crne Gore u traženju nestalih osoba\nEksplozija u fabrici eksploziva u Rusiji, dvoje povrijeđenih\nGreenpeaceu u nagodbi s Rusijom 2,7 miliona eura


Najave Arhive - Stranica 5 od 78 - EU Info Centar\nZavršna konferencija projekta “Mladi protiv nasilja prema devojkama” održaće se u sredu, 11. decembra od 11 časova u EU info centru. Događaj organizuju Centar modernih veština u saradnji sa...\n„O bogovima, herojima i ostalim vitezovima“\nPozorišna predstava rađena sa štićenicima Vaspitno popravnog doma u Kruševcu ’’O bogovima, herojima i ostalim vitezovima’’ premijerno će biti izvedena u Domu omladine Beograda u sredu, 11....\nU okviru Euro-In festivala u Kulturnom centru Novog Sada biće prikazani filmovi sa ovogodišnjeg Festivala evropskog filma i to svake srede od 11. do 25. decembra. RASPORED...\nKomedija del arte (Commedia dell'arte) biće tema sledeće radionice Subotom za najmlađe, koja će se održati 7. decembra. Ko su bili Harlekin, Pjero, Pulćinela, Kolombina i drugi čuveni likovi i kakva...\nCeremonija otvaranja konferencije Belgrade Model European Union (BEUM) održaće se u četvrtak, 5. decembra u zgradi opštine Stari Grad, Beograd (Makedonska 42), sa početkom u 13:00 časova. Ova...\nEU info kutak u Nišu počinje novi ciklus javnih događaja „Medijsko prelistavanje sa...“ na kojima ćemo ugostiti priznate medijske stručnjake i razgovarati o značajnim temama koje su obeležile...\nPovodom „16 dana aktivizma protiv nasilja prema ženama“ 09.12 u 17h u EU Info kutku održaće se razgovor o borbi protiv nasilja nad ženama, o odgovornosti države i svakodnevnom radu ženskih...\nU subotu, 30.novembra, tema kreativne radionice Subotom za najmlađe jesu drvene marionete iz Češke. Deca će naučiti kako, kada i zašto su ove tradicionalne lutke u Češkoj dobile istorijski značaj....\nIzložba „Ovo je zemlja za nas“ na KreNI konferenciji\nPobednički radovi konkursa „Ovo je zemlja za nas – Pokreni se za životnu sredinu “ biće predstavljeni na izložbi u okviru pete po redu KreNI konferencije u Nišu, koja se održava od 28. novembra do...


Nakon završenog ovosezonskog ciklusa emisija „Q dijalog“ u kojima smo ugostili brojne javne ličnosti koje svojim radom znatnu utiču na kreiranje života danas u Visokom i ZDK, u novim sadržajima programa Radija Q bavit ćemo se političkim dešavanjima u izbornoj godini.\nNovi je serijal zamišljen kao presjek posljednjih osam godina, u kojem će birači – građani moći poslušati šta su nam ovih godina obećavali i poručivali nezavisni kandidati, članovi političkih partija i koalicija.\nS obzirom na popunjenu arhivu snimaka koje posjeduje Radio Q kroz godine intenzivnog rada i obrađivanja životnih tema i događaja, to nam neće biti teško.\nCilj nam je ovim ciklusom emisija pomoći, vama biračima da ove godine što spremnije i pametnije izađete na izbore i konačno date glas onima koji ga i zaslužuju – ljudima koji će nama i našoj djeci osigurati bolju budućnost.\nSvi snimci izjava, mišljenja i komentara u vlasništvu su Radija Q i snimljeni su tokom proteklih godina, uglavnom u vrijeme predizbornih kampanja za opće ili lokalne izbore.\nNovi serijal preizbornih emisija s novim – starim političkim ličnostima poslušajte četvrtkom od 15.30 minuta.


Seminari su osmišljeni sa ciljem da se polaznici upoznaju sa značajem zaštite pronalazaka patentom i uslovima za patentnu zaštitu kao uvod u patentni sistem. Prvi seminar koji se održava 16. aprila 2019. godine namenjen je za zainteresovane za zaštitu pronalazaka u oblasti opšte tehnike i mašinstva, dok je drugi seminar, koji se održava 23. aprila 2019. godine namenjen zainteresovanima za zaštitu pronalazaka iz oblasti hemije i hemijske tehnologije.\nPrograme seminara možete videti ispod na sledećim linkovima:\n1. Uvod u patentni sistem – opšta tehnika i mašinstvo, 16. aprila 2019. godine;\n2. Uvod u patentni sistem – hemija i hemijska tehnologija, 23. april 2019. godine.\nPrijave za učešće na seminaru možete poslati najkasnije do 12. aprila za prvi odnosno do 19. aprila za drugi seminar uz obavezno navođenje kontakt podataka (ime i prezime, institucija, mejl adresa ili telefon) na sledeće mejl adrese : i na ili telefonom na sledeće brojeve 011/2025835 ili 011/2025841.


PREGOVORI SA EU: POGLAVLJE 27 (EKOLOGIJA), BIćE JEDNO OD NAJZAHTEVNIJIH ZBOG ZNAčAJNIH TROšKOVA USKLAđIVANJA SA EVROPSKIM STANDARDIMA U OVOJ OBLASTI\nU predstojećim pregovorima sa EU poglavlje koje se odnosi na životnu sredinu i klimatske promene - Poglavlje 27 predstavljaće jedan od najvećih izazova za državu i privredu. Istovremeno, ekološki projekti nose veliki ekonomski potencijal jer ulaganja u infrastrukturu, zelene tehnologije i cirkularnu ekonomiju imaju velike mogućnosti za razvoj i nova radna mesta.\nIskustva zemalja članica EU koje su prošle ovaj put pokazuju da su investicioni i operativni troškovi finansiranja zahteva evropskih direktiva u ovoj oblasti značajni i zahtevaju visok stepen koordinacije na svim nivoima od republike preko pokrajina i gradova do opština, objašnjava Dušan Stokić, rukovodilac Centra za zaštitu životne sredine PKS. To podrazumeva uključivanje svih subjekata u ovaj proces - industrije i privrednika, predstavnika nauke i univerziteta, lokalnih samouprava, civilnog sektora, medija i svih aktera koji mogu dati svoj doprinos.\nProcenjuje se da će finansijski najveći teret implementacije i sprovođenja propisa u oblasti zaštite životne sredine podneti privreda oko 60 odsto, lokalne samouprave 20 odsto i građani 20.\nIako se može očekivati da Evropska komisija odobri odlaganje primene nekih direktiva, procenjuje se da će svega oko 20-30 postrojenja eventualno moći da očekuje saglasnost Komisije za dobijanje prelaznih rokova, što je između pet i 10 odsto svih IPPC instalacija, ukoliko se za svako pojedinačno postrojenje za koje se vode pregovori obezbedi validna tehnička, ekonomska i finansijska argumentacija.\nSa druge strane, posledice loših pregovora mogu biti fatalne kako za privredne subjekte, tako i za državu. Privredni subjekti, čija postrojenja ne uspeju da odgovore ekološkim zahtevima i standardima neće imati uslov za izvoz i poslovanje, a država, ukoliko se preuzete obaveze ne ispunjavaju, može plaćati visoke kazne kao što je sada slučaj u Bugarskoj i Rumuniji. K\nada je reč o upravljanju otpadom, drugoj velikoj i zahtevnoj oblasti, najveći deo investicionih troškova odnosi se na razvoj infrastrukture u cilju sprovođenja Okvirne direktive o otpadu, Direktive o deponijama i Direktive o ambalaži i ambalažnom otpadu. Procenjuje se da će investicioni troškovi u vezi sa implementacijom ovih direktiva iznositi oko 917,7 miliona evra.\nNovija istraživanja pokazuju da je za sprovođenje zahteva Evropske unije u vezi implementacije direktiva u sektoru komunalnih otpadnih voda i vode za piće, kao i direktive o deponijama, potrebno oko 7,9 milijardi evra. Relativno visoke investicije u ovoj oblasti ne treba posmatrati kao trošak, već kao dugoročno isplativo ulaganje u zdravlje ljudi, u čisto radno i životno okruženje i u zdravu životnu sredinu, rekao je Stokić. Pravilnom politikom zaštite životne sredine, kako je istakao, mogu se ostvariti značajne finansijske uštede zbog preventivnog delovanja na zdravlje ljudi i sprečavanje nepotrebnih i često veoma visokih troškova lečenja i zdravstvene zaštite. Ne treba zaboraviti ni značajan ekonomski potencijal, jer ulaganja u ekološke projekte, infrastrukturu, „zelene“ tehnologije i cirkularnu ekonomiju imaju veliki potencijal za razvoj i zapošljavanje.\nRazvoj reciklažne industrije i jačanje i integracija sakupljačke mreže u legalne tokove, predstavlja veliku poslovnu šansu kako za postojeća privredna društva, tako i za preduzetnike i inovatore. Nova zakonska rešenja i primena principa cirkularne okonomije treba da omoguće lakše, brže i jednostavnije korišćenje otpadnih materijala, koji dobijaju status sirovine. Ovo može podstaći razvoj industrije i proizvodnje novih proizvoda od recikliranog materijala, a koji potiče od, na primer, otpada od građenja i rušenja, ambalažnog otpada, tekstilnog otpada, bio-otpada itd..\nIzvor: Vebsajt Privredne komore Srbije, 16.06.2016.


Startuje Kvaka 23 sa Danicom Vučenić\nNovinska agencija FoNet, u nedelju 11.marta u podne, počinje emitovanje multimedijalnog servisa vesti i TV intervjua "Kvaka 23", koji će voditi Danica Vučenić, dok će uvodni prilog praviti Tamara Skrozza\nRadi se o specijalizovanom medijskom sadržaju o političkim kriterijumima koje bi Srbija trebalo da ispuni za punopravno članstvo u Evropskoj uniji.\nCentralni deo multiplatform agencijske produkcije „Kvaka 23“ čini nedeljni polučasovni studijski intervju novinarke Danice Vučenić sa sagovornicima, koji obuhvata i uvodni tematski prilog novinarke Tamare Skrozza.\nIntegralna verzija intervjua, zajedno sa prilogom, biće distribuirana za emitovanje lokalnim i regionalnim televizijama u Srbiji, kao i na portalu „Kvaka 23“.\nUrednički, novinarski i produkcijski tim FoNeta pripremaće verzije izdanja „Kvaka 23“ u tekstulnom i formatima video, audio klipova i fotografija, koje će redovnim multimedijalnim servisima biti distribuirane agencijskim korisnicima širom Srbije.\nSkraćena verzija svakog intervjua, u trajanju od pet minuta, kao i uvodni tematski prilog, biće objavljivani i na portalu Internet TV vesti FoNeta, kao i na nalozima „Kvaka 23“ na društvenim mrežama Fejsbuk, Tviter i JuTjub.\nTema prvog izdanja „Kvaka 23“ biće „Stabilokratija vs demokratija“, a sagovornik je Vladeta Janković, bivši ambasador u Londonu i Vatikanu.\n← Žene koje brane boje novinarstva i borbe za bolje društvo\nZlo kafansko ogovaranje predsednika NUNS-a →


RIA Novosti: Piloti, Zaharova, Le Penova ličnosti godine (foto) - Sputnjik Srbija\n21:13 27 Novembar 2020\n22:35 23.12.2015 (osveženo 10:20 23.01.2016) Preuzmite kraći link\nAleksandar Pozinič i Oleg Peškov\nTurski lovac F-16 oborio je 24. novembra ruski vojni avion Su-24 iznad granice Sirije i Turske. Pilota ruskog bombardera, potpukovnika Olega Peškova ubili su tokom katapultiranja borci sa zemlje. Tokom spasilačke operacije poginuo je i pripadnik morske pešadije Aleksandar Pozinič, kada je pogođen helikopter kojim je upravljao. Peškovu je posthumno dodeljeno zvanje Heroja Rusije, a Pozinič je nagrađen Ordenom za hrabrost. Sahranjeni su uz najviše vojne počasti u rodnim gradovima Lipcecku i Novorčerkasku u prisustvu hiljada građana.\nZvanična predstavnica Ministarstva inostranih poslova Rusije Marija Zaharova\nZamenica šefa Odeljenja za informacije i štampu Ministarstva spoljnih poslova Rusije Marija Zaharova postala je prva žena u istoriji ruskog diplomatskog resora koja je zauzela mesto direktora ovog odeljenja. „Pametna i izrazito samouverena plavuša“, prema oceni nemačkog lista Stern, ove godine je postala glavni „njuzmejker“ u spoljnopolitičkom svetu. Zaharova od suvih diplomatskih komentara više voli sočne izjave na društvenim mrežama – ironična je kada komentariše logiku delovanja ukrajinskih vlasti, ismeva američkog predsednika Baraka Obamu zbog izjava o „hirurškim udarima“ na borce DAEŠ-a (takozvane Islamske države), postavlja na mesto „šaljivdžije“ iz Šarli Ebdoa. Švedski list „Hufvudstadsbladet“ nazvao je zvaničnu predstavnicu ruskog ministarstva „novim torpedom“ Rusije u informacionom ratu.\nGodišnja konferencija predsednika Rusije Vladimira Putina\nU uslovima sve većih nesuglasica Rusije i Zapada usled ukrajinske i sirijske krize predsednik Rusije Vladimir Putin uspeva da ostane centralni igrač na međunarodnoj sceni i da utiče na proces usvajanja važnih političkih odluka. Jedan od glavnih događaja ove godine bio je dugoočekivani sporazum o iranskom nuklearnom programu koji je zaključila „šestorka“ međunarodnih pregovarača (Rusija, Francuska, SAD, Velika Britanija, Kina i Nemačka) s Iranom, uz učešće Evropske unije. Američki predsednik Barak Obama lično je zahvalio Putinu za „važnu ulogu Rusije u postizanju ovog uspeha“ i priznao da bez Moskve takav rezultat ne bi bio postignut.\nSpisak dostignuća ruskog predsednika ove godine čini i efikasna vojna kampanja ruske avijacije u Siriji, koja je ozbiljno uzdrmala infrastrukturu terorista, gotovo upola smanjivši obim nezakonite trgovine naftom, glavnog izvora prihoda DAEŠ-a. Prema mišljenju eksperata, operacija ruske borbene avijacije u Siriji korenito je izmenila raspored snaga u borbi protiv međunarodnog terorizma i donela više rezultata nego što je za godinu dana ostvarila koalicija predvođena SAD. Događaji na Bliskom istoku udaljili su u drugi plan krizu u Ukrajini, o čijem su se rešavanju lideri „normandijske četvorke“ (Vladimir Putin, Angela Merkel, Fransoa Oland i Petro Porošenko) dogovorili početkom ove godine. Kijevske vlasti, međutim, pokazuju da nisu spremne da poštuju uslove Minskog sporazuma, sprečavajući napredak u ostvarivanju primirja na jugoistoku Ukrajine.\nUčesnici akcije „Besmrtni puk“\nU godini na izmaku održana je javna akcija „Besmrtni puk“, povodom 70. godišnjice pobede u Drugom svetskom ratu. Samo u Rusiji oko 12 miliona ljudi izašlo je 9. maja na ulice kako bi proneli transparente s foto-portretima svojih rođaka koji su učestvovali u ratu. Šetnje su održane u još 14 zemalja sveta. „Besmrtni puk“ je ujedinio sve: pravoslavce i ateiste, muslimane i Jevreje, bivše Sovjete, istočne i zapadne Evropljane, Afrikance, Azijate.\nDvostruki šampion Rusije, dvostruki pobednik kupa zemlje, četvrfinalista Lige šampiona, strastveni gledalac i primeran porodični čovek našao se na čelu fudbalske reprezentacije Rusije. Posle neuspešne romanse s Fabijom Kapelom, ruski tim je našao glavnog trenera za kojim su igrači spremni da pođu i na kraj sveta. Geografija pohoda u 2016. biće, međutim, ograničena na Francusku – posle četiri pobede u nizu nad Švedskom, Lihtenštajnom, Moldavijom i Crnom Gorom ruska reprezentacija se uspešno plasirala u finale Šampionata Evrope, gde će igrati s timovima Engleske, Velsa i Slovačke.\nHaled el Asad ili „Gospodin Palmira“\nHaled el Asad\n„Ovde sam se rodio i ovde ću umreti“, ovako je sirijski arheolog Haled Asad, koji više od 50 godina vodi arheološku službu Palmire, najvećeg spomenika starorimske kulture, odreagovao na poziv šefa sirijske arheološke službe Mamuna Abdulkarima koji ga je upozorio na dolazak varvara iz DAEŠ-a u oazu Sirijske pustinje. U avgustu su Haleda Asada zarobili teroristi koji su razorili deo hrama Bela i nisu hteli da se zaustave. Mesec dana su naučnika mučili tražeći od njega da otkrije mesto na kojem se nalaze tajna blaga Palmire, ali je arheolog ostao veran svom gradu i 18. avgusta je javno ubijen i obešen na jednom od drevnih stubova nasred trga.\nPredsednica Nacionalnog fronta Marin le Pen\nGlavna senzacija regionalnih izbora u Francuskoj bio je trijumf Nacionalnog fronta predvođenog Marin le Pen. Kandidati krajnje desnice bili su na vrhu liste u šest od trinaest regiona, a za predsednicu partije, kandidovanu na severu Francuske, glasalo je 40,6 odsto birača. U drugom krugu „tradicionalne“ partije, socijalisti i republikanci, uspeli su da mobilišu svoje birače i nisu dozvolili Nacionalnom frontu da osvoji vlast.\nProgram Nacionalnog fronta, zasnovan na težnji ka nezavisnosti od EU, NATO-a i SAD, kao i na neslaganju s politikom pritiska na Rusiju, sada podržavaju široki slojevi francuskog društva. Le Penova prikuplja snage za predsedničke izbore 2017, ali već sada Nacionalni front je postao ozbiljna politička snaga.\nPet dana posle terorističkih napada u Parizu francuske specijalne snage su krenule u napad na stan u kojem su se skrivali osumnjičeni za učešće u zločinu koji je odneo 130 života. U pokušaju da upadnu u stan od metaka terorista poginula je sedmogodišnja belgijska ovčarka Dizel. Pogibija psa je postala svetska vest – snimak francuske nacionalne policije na društvenim mrežama samo na početku akcije podelilo je oko 15.000 korisnika koji su aktivirali haštagove „Ja sam pas“ i „Ja sam Dizel“ (po analogiji sa „Ja sam Šarli“). U tim danima mučnim za Francusku ruku joj je pružila Rusija. Ubrzo posle vesti o pogibiji Dizel ministar unutrašnjih poslova Rusije Vladimir Kolokoljcev je poslao pismo francuskom kolegi u kojem je predložio da u znak solidarnosti primi štene ruskog ovčara, koje su policajci nazvali Dobrinja. Francuski ministar policije Bernar Kaznev je bio dirnut poklonom, a Dobrinja sada nastavlja slavno delo Dizel.\nKrilatica „Otpušteni ste!“, koju je ekscentrični američki milijarder Donald Tramp s uživanjem koristio u svom rijaliti šou-programu „Kandidat“, naredne godine će možda moći da se čuje među zidovima Bele kuće. Biznismen je postao bezuslovni lider u Republikanskoj partiji, koji je ostavio iza sebe Bena Karsona, Teda Kruza i Marka Rubija. Prema decembarskoj anketi Si-Bi-Esa, Tramp je dobio 35 odsto glasova podrške.\nDonald Tramp ne bi bio to što jeste, kada bi zaobišao skandale: na primer, nelegalnih migranata iz Meksika i Latinske Amerike nazvao je „nasilnicima“, a Džeba Buša, sina bivšeg predsednika Džordža Buša — „glupim“.\nTramp se zalaže za „resetovanje“ odnosa s Rusijom, za razliku od mnogih drugih repubikanaca on Moskvu ne smatra „pretnjom“ i govori o tome da bi se dobro slagao s ruskim predsednikom Vladimirom Putinom.\nRepublikanskoj partiji će biti teško da udalji neobuzdanog političara iz predsedničke trke, ako se ima u vidu da on može da istupi na izborima kao nezavisni kandidat. Samostalni Tramp bi „pojeo“ kritični deo glasova od bilo kog republikanskog kandidata, što donosi neizbežnu pobedu Hilari Klinton i taboru demokrata.\nBesmrtni puk, ličnosti godine, top-lista, incident sa Su-24, 70. godišnjica pobede, RIA Novosti, Haled el Asad, Leonid Slucki, pas Dizel, Aleksandar Pozinič, Oleg Peškov, Donald Tramp, Marija Zaharova, Marin Le Pen, Vladimir Putin


Meho Kodro novi selektor reprezentacije BiH\nProslavljeni bosanskohercegovački nogometni internacionalac Meho Kodro novi je selektor reprezentacije BiH. Na sjednici Izvršnog odbora Noogometnog saveza BiH danas u Sarajevu Kodro je jednoglasno izabran za nasljednika Fuada Muzurovića.\nU najužem krugu kandidata za novog selektora još su bili dva velika nogometna imena - Nijemac Lothar Mathaeus i Hrvat Zlatko Kranjčar.\n" IONSBiH se rukovodio time da damo priliku igračkoj legendi sa bh. prostora, cijeneći značaj ostalih kandidata. Mišljenja smo da će Meho Kodro podići atmosferu, kako na terenu tako i van njega, da ćemo pomiriti sve strane, da ćemo dobiti i igrače i navijače, medije i cjelokupnu javnost. Želimo mu da nakon uspješne igračke karijere to ostvari i u stručnom vođenju A-reprezentacije", kazao je član Predsjedništva NSBiH Iljo Dominiković.\nČetrdesetjednogodišnji Kodro igračku karijeru počeo je 1985. u mostarskom Veležu. Intenacionalnu karijeru nastavio je u Španiji gdje nastupao za Real Sociedad, Barcelonu, Tenerife i Deportivo Alaves. Karijeru je završio 2001. godine kao član izraelskog Macabija. Za devet godina igranja u španskoj Primeri ukupno je odigrao je 233 utakmice postigavši 100 golova.\nBoje reprezentacije BiH branio je na 13 utakmica na kojim se tri puta upisao u strijelce.\nNa kormilo reprezentacije BiH Kodro dolazi sa mjesta pomoćnog trenera Real Sociedada, nakon što je prethodno radio u mlađim selekcijama u klubu.\nSelektorski debi Kodro će imati već krajem ovog mjeseca, kada će reprezentacija BiH u Tokiju (30. januara) igrati prijateljski susret sa ekipom Japana.\nIO NSBiH je na sjednici donio još nekoliko važnih odluka. Odlučeno je da selektor U21 reprezentacije BiH bude iz Republike Srpske, dok će iz hrvatskog dijela Federacije BiH biti izabran koordinator A i U21 reprezentacije, koji će se birati na četiri godine.\n"Mislimo da je to jedan vid poboljšanja rada svih državnih selekcija. Pomoćnike će Stručni štab izabrati nakon što se selektori sami opredjele, vodeći računa o njihovoj stručnosti i kvalitetu. Izborom koordinatora ukida se dosadašnja funkcija direktora reprezentacije", kazao je Dominković.\nNovi selektor reprezentacije BiH Meho Kodro biće promoviran u ponedjeljak, 7. decembra u NSBiH, pred odlazak delegacije BiH u Barcelonu, gdje će sa predstavnicima pet nacionalnih saveza dogovoriti termine igranja kvalifikacionih utakmica za svjetsko prvenstvo 2010. u Južnoafričkoj Republici.\nPored Kodre, u delegaciji će još biti predsjedavajući Predsjeništva NSBiH Bogdan Čeko i generalni sekretar Munib Ušanović.\nSelekcija BiH igrat će u Petoj kvalifikacionoj grupi sa Španijom, Turskom, Belgijom, Armenijom i Estonoijom.


Banjalučki DNS uz svoje kadrove, traži da se slučaj “Kanada” što pre privede kraju\nS obzirom da je Centar za socijalni rad Banjaluka, kojim rukovodi direktorka Vera Sladojević, u žiži javnosti zbog optužbi dela radnika Centra, Gradski odbor DNS Banjaluka je saopštio da podržava sve rukovodioce kojima je stranka dala podršku, a koji svoj posao obavljaju profesionalno i u skladu sa pozitivnim zakonskim propisima.\nVera Sladojević (u sredini) sa kolegama iz DNS\n- DNS očekuje od svih nadležnih organa da svoj posao obave savesno, nepristrasno i u razumnom roku kako bi Centar za socijalni rad mogao nesmetano da obavlja društveno odgovoran posao, imajući u vidu prvenstveno potrebe korisnika Centra - stoji u saopštenju.\nDNS je najoštrije osudio sve pretnje koje su upućene novinarima, koji svoj posao obavljaju u skladu sa profesionalnim standardima novinarstva.\nNedeljko Čubrilović za "EuroBlic": "Rejting DNS u Banjaluci ne povezivati sa sudbinom Vere Sladojević"\nNEDOPUSTIVE PRETNJE NOVINARU „EUROBLICA“ Pritisci nas ne mogu sprečiti da otkrijemo pravu istinu u slučaju „Kanada“\n- Takođe, ni na koji način ne opravdavamo zlonamerno i neistinito pisanje i ukoliko se utvrdi da postoje takvi napisi tražićemo da se pokrenu sudski postupci zbog klevete. DNS osuđuje i sve pretnje upućene direktorki Centra za socijalni rad Veri Sladojević i njenoj porodici - ističe DNS ne navodeći odakle te pretnje dolaze.\nDNS apeluje na ekspeditivnost nadležnih kontrolnih ustanova da utvrde stvarno činjenično stanje, “kako ne bi bio ostavljen prostor za daljnje spekulacije i da ne bi bilo dodatnih nedoumica nakog okončanja postupka”.\nEPILOG SLUČAJA “KANADA” Brat i sestra iz Banjaluke ODBILI da se vrate usvojitelju\nUsvojitelji iz Kanade PORUČILI: Decu ćemo OSTAVITI PRED VRATIMA Centra za socijalni rad Banjaluka\nSLUČAJ "KANADA" VRH LEDENOG BREGA O radu Vere Sladojević govoriće 60 svedoka\nPROPUST SKUPŠTINE GRADA Okružni sud u Banjaluci PONIŠTIO ODLUKU o smeni Vere Sladojević


Aleksandar Obradović najperspektivniji mladi fudbaler Partizanovog kampa | Palelive.com\nPočetna Novosti Sport Aleksandar Obradović najperspektivniji mladi fudbaler Partizanovog kampa\nUručivanjem diploma, u petak uveče u hotelu “Bistrica” na Jahorini zaokružen je sedmodnevni stručni rad s pedesetak dječaka iz regiona i Evrope koji su bili polaznici ljetnog fudbalskog kampa beogradskog Partizana na olimpijskoj planini.\nOva prestižna “crno-bela” priča drugu godinu zaredom realizovana je na terenima ispred pomenutog jahorinskog hotela, a škola fudbala FK Partizan iz Beograda, koja je po zvaničnim kriterijumima UEFA druga u Evropi, odmah iza fudbalske škole “kopljanika” iz Amsterdama čuvenog Ajaksa, plod je partnerskog ugovora agencije “Unis tours” iz Banje Luke s Partizanom i OC “Jahorina”.\n– Ideja koja nas je vodila u realizaciji ove zamisli jeste i to da što više djece bude u prilici da pohađa čuvenu Partizanovu omladinsku školu, a misija ove smotre je edukacija, druženje i unapređenje fudbalskih vještina djece, pod stručnom kontrolom trenera jedne od najboljih omladinskih škola u Evropi – rekao je za “Fokus” direktor agencije “Unis tours”, Zoran Preradović, naglasivši da se kvalitet potvrđuje i kroz činjenicu da su neki od učesnika lanjskog kampa već članovi Partizana, Crvene zvezde, pa čak i čuvenog Intera iz Milana.\nGlavni trener Partizanove ljetne škole fudbala na Jahorini, Radovan Vranić, istakao je da se na ovoj planini prethodnih dana okupila najkvalitetnija grupa mladih igrača u svim ovogodišnjim ljetnim kampovima.\n– Zaslužujete čestitke za ovo što ste pokazali protekle nedelje, a dugujemo zahvalnost i vašim roditeljima koji su prepoznali kvalitet škole FK Partizan. Ovo je bila dobra prilika da steknete nova fudbalska znanja i umeće, kao i da se upoznate s načinom života u porodici koja se zove Partizan, dok će oni koji su pokazali najveći talenat zasigurno biti praćeni u daljem razvoju i otvoriće im se vrata da u budućnosti postanu i aktivni članovi našeg kluba – poručio je Vranić.\nZa najperspektivnijeg učesnika kampa proglašen je mladi fudbaler paljanske ŠF “Piksi” Aleksandar Obradović, kome su se na taj način dobrano otvorila vrata za ulazak u omladinske pogone srpskog šampiona.\n– Navijam za Partizan – kao iz topa je, otresito, precizno i snažno, baš kao što to čini i svojom ubojitom ljevicom, ispalio plavokosi paljanski fudbalski čarobnjak, ne krijući da bi volio da uskoro i zvanično obuče crno-bijeli dres Partizana.\nZadovoljni su bili i njegovi roditelji, baš kao i predsjednik ŠF “Piksi”, Srđan Delipara, i direktor, Goran Ivković, koji su podsjetili da je Obradović na praktično svim turnirima na kojim je nastupao, a bilo ih je mnogo širom regiona, pokazivao zavidan kvalitet.\n– Njega su ranije zapazili skauti Crvene zvezde i još nekih klubova u regionu, a sada je, kako ste i sami čuli, veoma interesantan i Partizanu, što dodatno ukazuje na to da je pred ovim dječakom, koji je tek završio šesti razred osnovne škole, blistava fudbalska budućnost – kaže Ivković, ne krijući da ovo priznanje doživljava i kao potvrdu kvalitetnog i dobrog rada u ŠF “Piksi”, čiji polaznici u znatnom broju kucaju na vrata vrhunskih klubova.\n“Vitinka” uz talente\nU paljanskoj ŠF “Piksi” ističu da posebnu zahvalnost duguju preduzeću “Vitinka”, koje je i omogućilo njihovom pulenu da bude polaznik Partizanove ljetne škole fudbala na Jahorini.\n– “Vitinka” je i ovog puta potvrdila da podržava mlade i talentovane sportiste i zaslužuje sve pohvale, jer bez takve podrške naš perspektivni igrač Aco Obradović vjerovatno ne bi došao u priliku da svoj talenat pokaže i u radu ovako prestižnog fudbalskog kampa – ističu Ivković i Delipara.\n(Fokus / foto: Palelive.com – arhiva)\nPrethodni članakZapalio svoju kuću\nNaredni članakU saobraćajnoj nesreći na Barama povrijeđene četiri osobe


Kuglice spojile Crnu Goru i Srbiju! – Borba\nKuglice spojile Crnu Goru i Srbiju!\nŽrijeb za novo fudbalsko takmičenje ,,Ligu nacija” koje će se igrati pod okriljem UEFE spojilo je danas selekcije Crne Gore i Srbije koje će se takmičiti u grupi 4 u okviru novog takmičenja. Pored ove dvije selekcije u grupi 4 će se naći još i reprezentacije Rumunije i Litvanije. Crnu Goru su danas na žrijebu predstavljali selektor Ljubiša Tumbaković i generalni sekretar Momir Đurđevac. Riječ je o takmičenju, koje će zamijeniti prijateljske utakmice, ali koje može da donese i plasman na EURO 2020. godine, te trofej, kao vid prestiža u evropskom fudbalu.\nBiće ovo prvi zvanični meč ove dvije ekipe od osamostaljenja Crne Gore 2006.godine. Definitivno će stadion ,,Pod Goricom” biti mali kako bi primio sve zainteresovane ljubitelje fudbala koji bi ispratili ovaj događaj koji će imati i svoju specifičnu težinu i pozadinu koje prate okršaje ove dvije reprezentacije u ostalim sportovima.\nRaspored utakmica trebalo bi da bude poznat oko 16 časova. Mečevi se igraju u septembru, oktobru i novembru.\nFederer na Čunga u polufinalu


Krajiška kuća u Trebinju - prilika za domaće proizvode i smanjenje uvoza - Poljoprivredne vijesti | Agroklub.ba\nAlmina Vidimlic je lajkala članak prije 13 sati\nTrebinjska regija, Republika Srpska, Trebinje\nNa ovom mjestu može se naći 500 autentičnih proizvoda iz Krajine, odnosno Banja Luke i okoline, poput najboljih rakija, kiselog i slatkog programa, kraft piva.\nFoto: Milena Koprivica\nU Trebinju je otvorena Krajiška kuća, u kojoj se nalazi 500 autentičnih proizvoda iz Krajine, odnosno Banja Luke i okoline. Tu mogu da se pronađu različiti specijaliteti, od najboljih rakija, kiselog i slatkog programa, kraft piva i brojni drugi.\nOtvorenje su upriličili gradonačelnik Trebinja Mirko Ćurić, direktor Centra za razvoj poljoprivrede i sela iz Banja Luke Draško Ilić, kao i direktor Agrarnog fonda Trebinje, Veselin Dutina.\nPredstavnik Centra za razvoj poljoprivrede, ovom prilikom izjavio je da se na projektu Krajiške kuće radi već duže vremena i on pokazuje da je saradnja između Trebinja i Banja Luke moguća, s obzirom na to da Hercegovačka kuća u tom gradu izuzetno dobro posluje, zapošljava veliki broj ljudi, ali predstavlja i odličnu turističku ponudu.\n"Siguran sam da će proizvodi iz Krajine ovdje u Trebinju biti dodatna ponuda grada svima koji tu dolaze i borave, a Trebinjcima prilika da na jednom mjestu kupe delikatese koje nemaju u svojoj regiji", rekao je Ilić.\nU ponudi zdravstveno bezbjedni proizvodi\nTakođe je dodao da su tu izloženi proizvodi iz 120 poljoprivrednih gazdinstava iz Banja Luke i okoline.\nNapomenuo je da je u saradnji sa Agrarnim fondom u tom gradu, u planu da se otvore Krajiška i Hercegovačka kuća u Novom Sadu i Beogradu.\nDirektor Fonda, Veselin Dutina, ukazao je na to da je otvaranjem navedenog objekta još više učvršćena saradnja između Agrarnog fonda iz Trebinja i Centra za razvoj poljoprivrede i sela iz Banja Luke.\nOtvaranje Krajiške kuće ima brojne prednosti\n"Ovo je dokaz da predanim radom možemo zajedno da napredujemo još više i da stanovništvu u Republici Srpskoj ponudimo domaće proizvode, koji su zdravstveno ispitani i bezbjedni", naglasio je Dutina.\nGradonačelnik Trebinja Mirko Ćurić uputio je zahvalnost Iliću, ali i bivšem gradonačelniku Banja Luke Igoru Radojičiću koji je prvi prihvatio ideju da se Hercegovačka kuća otvori u tom gradu, kada je i dogovoreno da Krajiška kuća bude i u Trebinju.\n"Trebinje je otvoreno za sve gradove širom Republike Srpske, ali i regiona da sklapamo sporazume da prodajemo ono što kod nas uzgojimo i proizvedemo i što je ispitano", kazao je gradonačelnik, ističući kako smatra da će se otvaranjem Krajiške kuće i u ovom gradu, značajno smanjiti uvoz određene robe, koja je teritorijalno bliža.\nKrajiška kuća Hercegovačka kuća Autentični proizvodi Poljoprivredni proizvodi Poljoprivredna gazdinstva Turistička ponuda Smanjiti uvoz\nMilena je diplomirani novinar sa višegodišnjim iskustvom u medijima.\nU Volkswagenu zapošljavaju ovce i magarce\nZatrovana bunarska voda i uginula stoka zbog istražnih bušotina litijuma u Srbiji\nEuropskim poljoprivrednicima se vraća 686 milijuna eura


EU - zabrana držanja životinja u kavezima na farmama - Portal NAŠE SELO\nEU – zabrana držanja životinja u kavezima na farmama\nPosted on July 3, 2021 July 4, 2021 Author Sonja Cvetković\tComment(0)\nEvropska građanska inicijativa „Okončajmo eru kaveza“ rezultat je zahteva za prelazak na etičnije i održivije oprivreden sisteme, uključujući i reviziju postojećih pravila EU o dobrobiti životinja.\nKomisija je saopštila da je taj zahtev za nju važav prioritet i da je u skladu sa obavezama koje je preuzela strategijom „Od njive do stola“ o održivoj poljoprivredi i evropskim zelenim planom.\nInicijativa „Okončajmo eru kaveza“ je šesta uspešna Evropska građanska inicijativa koju je svojim potpisima podržalo više od milion stanovnika cele Evropske unije.\nJedan od rukovodilaca organizacije „Četiri šape“ Pjer Sultana ocenio je da reč o „ogromnoj pobedi“ za životinje na farmama i pozvao članice EU da podrže predloženu zabranu i pomognu da Unija postane „pionir“ u zaštiti životinja na farmama.\nUdruženje farmera EU COPA-COGECA upozorilo je da je, imajući u vidu da tek predstoje konkretni tehnički predlozi i analize, vezivanje za 2027. godinu „nije realno“.\n„Moramo uzeti u obzir da različiti sektori uzgoja životinja imaju različite potrebe i ekonomske preduslove, kako u pogledu cene proizvodnje, tako i neophodnih ulaganja“, izjavio je jedan portparol te asocijacije. Izvor: EURACTIV.rs,\nTagged eu, kavezi, životinje\nOtkup propolisa, dobra vest za pčelare. Farmaceutskoj kući koja se bavi ekstrakcijom i proizvodnjom prirodnih preparata, potreban je propolis za proizvodnju. Na sajtu Saveza pčelarskih organizacija Srbije (SPOS) se navodi da je postignut je dogovor farmaceutske kuće sa SPOS-om da pozove svoje članove koji imaju propolis za prodaju radi otkupa. U prijavi se mora navesti […]\nPosted on March 7, 2021 March 14, 2021 Author Sonja Cvetković\n07. marta 2021. Daju po sto evra, a onda uzmu 50 po svakom hektaru – to vam je naprednjačka politika u poljoprivredi. Totalno raštimovani okestar srpski agrar vodi u opšti haos u kome se ne zna ni početak ni kraj, a bahatost, bezobrazluk i neznanje sakrivaju iz parola i demagogije. Izgleda da je, posle vožnje […]


Dežer: Srbija postigla velike sporazume – Nadlanu.com\nObjavljeno 23. maja 2013. / 19:01:07\nOn je rekao i da se nada da će joj na osnovu toga Evropski savet u junu dati datum za otpočinjanje pregovora o članstvu u Uniji.\n“Veliki dogovori postignuti su u poslednje tri godine. Prošlog meseca su premijeri Srbije i Kosova, Ivica Dačić i Hašim Tači postigli u Briselu sporazum o normalizaciji odnosa. To su dobri razlozi za optimizam i nadamo se da će Evropski savet (u junu) dati Srbiji datum”, rekao je Dežer.\nOn je na seminaru Evropske asocijacije novinskih izdavača (ENPA) “Sloboda štampe na udaru: Pritisak za medijsku regulaciju” istakao, povodom jučerašnjeg dogovora Dačića i Tačija o planu sprovođenja aprilskog sporazuma, da je “normalizacija proces za koji treba vremena, ali da je bitno ići u tom pravcu”.\nDežer je ukazao na to da su pred Srbijom kompleksne reforme, među kojima i reforma medija.\n“Prvobitna medijska strategija imala je jednu bitnu primedbu: transparentost koja se odnosi na vlasništvo i finansiranje”, ukazao je Dežer i dodao da se nada da će novi Nacrt zakona o javnom informisanju biti usvojen, mada je naglasio da će to biti “teško”, a još teže će biti primeniti ga.\nNacrtom zakona predviđeno je da država 1. januara 2014. godine potpuno prestane da finansira medije i da se posle toga pređe na projektno finansiranje što će, po Dežerovoj oceni, otvoriti pitanje konkurencije, posebno na tržištu reklamiranja.\n“Ovo je težak put. Nisu tu samo pravila i propisi koji treba da se menjaju, već i mentalitet”, ukazao je Dežer.\nOn je, takođe, naveo da u Srbiji, sa oko sedam miliona stanovnika, ima 100 televizija, 200 radio stanica i 500 listova, ocenivši da je to veoma veliki broj.\nŠef Delegacije EU je o etičkim i profesionalnim standardima novinara u Srbiji rekao da je “teško biti dobar novinar u bedi”, dodajući da je novinarska profesija jedna od najlošije plaćenih u Srbiji.\nPredsednik ENPA Ivar Rusdal rekao je na konferenciji za novinare pred početak seminara koji je otvorio, da je “ono što je srpska vlada uradila u vezi sa Kosovom, što je bilo teško i kontroverzno, naišlo na poštovanje zemalja EU” i izrazio nadu da će to doprineti daljem procesu evrointegracije Beograda.\nOn je kazao da u glavna pitanja onoga čime se ENPA bavi spada i sloboda i pluralizam medija i ocenio da je ta asocijacija svesna da u “mnogim evropskim zemljama postoji pritisak da se kontrolišu mediji”.\nRusdal je ukazao i na važnost promovisanja vrednosti sadržaja i zaštitu autorskih prava.\nNa pitanje novinara koliko je u medijima, pored političkog, prisutan i pritisak finansijera, on je istakao da, ako “same novine nisu kredibilne, onda ni reklame nisu kredibilne”.\n“Mi na severu (Evrope) verujemo u odgovornost urednika u odlučivanju o tome šta će ući u novine. Držimo se veoma tog principa, a verujemo i u opšti kodeks ponašanja. One koji vrše pritisak na sadržaj i oglašavanje u novinama ubeđujemo da ako novine nisu kredibilne, onda ni reklame nisu kredibilne”, rekao je Rusdal, koji je iz Norveške.\nOn je dodao da i tabloidi treba da uživaju pravo slobode štampe i slobode izražavanja, ukazujući da je njihovo postojanje samo faza u razvoju slobode štampe. “Morate da započnete biznis i privučete čitaoce”, istakao je Rusdal.\n“Svrha slobode štampe nije da zaštitite ono što vi volite, već da zaštitite ono što ne volite i možda smatrate neukusnim”, rekao je on.\nENPA, koja je prošle godine u sedištu u Briselu obeležila 50 godina postojanja, ima članove u 22 od 27 zemalja EU, kao i u Srbiji, Norveškoj i Švajcarskoj. Toj asocijaciji pripada oko 5.200 novinskih izdavačkih kuća, rekao je Rusdal.


Država doprinosi stvaranju povoljnijeg poslovnog ambijenta – Bankar.me\nDržava doprinosi stvaranju povoljnijeg poslovnog ambijenta\nApril 24, 2019 BIZNIS, CRNA GORA, SVE VIJESTI Leave a comment\nAktivnim politikama država doprinosi kreiranju povoljnijeg ambijenta za osnivanje i razvoj mikro, malih i srednjih preduzeća. U narednom periodu biće kreirani novi programi podrške i unaprijeđena informisanost privrednika o mjerama podrške na nacionalnom i na lokalnom nivou.\nTo je poručeno na panel diskusiji „Programi podrške mikro, malim i srednjim preduzećima”, koja je organizovana u okviru projekta „100 najvećih u Crnoj Gori“, koji se ove godine održava drugi put. Ovaj izuzetan projekat za unapređenje i promovisanje crnogorske privrede inicirala je kompanija BI Consulting u partnerstvu sa Ministarstvom finansija i Ministarstvom ekonomije, uz podršku Privredne komore Crne Gore i uz generalno pokroviteljstvo Societe Generale banke Montenegro.\nGeneralni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije, Radosav Babić, rekao je da taj vladin resor ove godine realizuje Program za unapređenje konkurentnosti privrede, koji kroz deset programskih linija ima za cilj stvaranje konkurentnih, izvozno orjentisanih i inovativnih privrednih subjekata.\n„Uvažavajući potrebe privrednika pojednostavljene su procedure apliciranja, a istovemeno i ubrzane procedure za odobrenje podrške. Opredijeljena budžetska sredstva, koja će se dodjeljivati u vidu bespovratnih subvencija, iznose 1,64 miliona eura“, kazao je Babić.\nOn je rekao da resorno Ministarstvo obezbjeđuje i nefinansijsku podršku kroz organizovanje nastupa privrednika na međunarodnim sajmovima, poslovnim susretima i konferencijama, aktivnosti na povezivanju i umrežavanju, kao i savjetodavnu i edukativnu podršku.\n„U periodu koji je pred nama radićemo i na promociji digitalizacije i internacionalizacije poslovanja malih i srednjih preduzeća kroz kreiranje novih programa podrške, kao i na unapređenju informisanosti privrednika o mjerama podrške na nacionalnom i na lokalnom nivou kroz izdavanje Informatora“, najavio je Babić.\nOn je rekao da je broj malih i srednjih preduzeća u 2018. povećan za 9,4 odsto u odnosu na godinu ranije, odnosno za 38 odsto u odnosu na 2011. godinu, dok je broj zaposlenih u 2018. godini porastao za šest odsto u odnosu na prethodnu godinu.\n„Imamo mnogo uspješnih primjera malih i srednjih preduzeća koja su započela ili unaprijedila poslovanje zahvaljujući programima podrške koje je Ministarstvo ekonomije realizovalo u prethodnom periodu, a koja su danas prepoznata ne samo na lokalnom, već na regionalnom i međunarodnom tržištu“, naveo je Babić.\nDržavni sekretar u Ministarstvu finansija, Nemanja Katnić, rekao je da Vlada Crne Gore i resor iz kojeg dolazi u kontinuitetu, kroz reformu, daju doprinos stvaranju povoljnijeg ambijenta za osnivanje i razvoj mikro, malih i srednjih preduzeća.\n„Akcenat se daje pojednostavljenju procedura, snižavanju troškova poslovanja, podsticanju efikasnosti, konkurentnosti, dostupnosti institucija, instituta i informacija, a sve u pravcu bolje i lakše predvidivosti biznis okvira u Crnoj Gori“, objasnio je Katnić.\nOn smatra da je adekvatna formula za uspješan razvoj preduzetništva obezbjeđivanje finansijskih sredstava, koja se ogledaju u izdvajanju iz budžeta, obezbjeđivanju povoljnih finansijskih, kreditnih, kao i bespovratnih EU sredstava.\nDirektorica Sektora za istraživanja i analize Privredne komore Crne Gore, Nina Drakić, kazala je da ta asocijacija realizuje niz programa podrške mikro, malim i srednjim preduzećima kroz, kako je pojasnila, promociju, edukacije, poslovno povezivanje i izdavanje dokumenata koja su u funkciji unapređivanja konkurentnosti preduzeća.\n„Najznačajniji programi u okviru promocije su Dobro iz Crne Gore, Kupujmo domaće, Domaći ukusi, Izdavanje sertifikata Excellent SME, sajamske aktivnosti. Pored navedenog, realizujemo i programe obrazovnih aktivnosti, usluge arbitraže i rješavanja privrednih sporova, te podršku privredi kroz realizaciju projekata“, navela je Drakić.\nIzvršni direktor kompanije Amplitudo, Nenad Novović, istakao je da je ta kompanija prepoznala mjere koje država realizuje u cilju podrške inovacijama i konkurentnosti malim i srednjim preduzećima „kao najaktivnijem dijelu naše poslovne zajednice“.\n„Ovo je posebno važno za IT sektor koji u sklopu digitalne transformacije već počinje sa razvojem izvozno orjentisanih proizvoda i usluga, čime se dugoročno može pozitivno promijeniti i čitava struktura, kao i održivost crnogorske ekonomije“, rekao je Novović.\nDirektor Sektora za poslovanje sa privredom i zamjenik izvršnog direktora Societe Generale banke Montenegro, Samo Jovićević, rekao je da ta banka podržava svaku dobru poslovnu ideju, svako bonitetno mikro, malo ili srednje preduzeće i pomaže im da investiciju dovedu do finalne realizacije.\n„Societe Generale banka Montenegro finansira ove klijente u svakodnevnom poslovanju, ali i posebno u okviru projekata kao što su IPARD i ostali slični pozivi za podršku. Spremni smo da učinimo dodatni napor u cilju razvijanja njihovih aktivnosti i biznisa“, kazao je Jovićević.\nOn smatra da će, u narednom periodu, pod posebnom pažnjom privrede i banaka biti i korišćenje ostalih EU fondova koji, kako je pojasnio, u značajnoj mjeri mogu uticati na dalji razvoj malog i srednjeg biznisa u Crnoj Gori i dinamizirati investicije i druga ulaganja.\n„U zavisnosti od kretanja tražnje i potreba na tržištu, za koje svakako vjerujemo da će rasti u narednom periodu, i banka će prilagoditi svoje aktivnosti i podršku svakom opravdanom projektu, pogotovo u onim sektorima i industrijama koje su ključne za Crnu Goru“, zaključio je Jovićević.\nPOJMOVI100 najvećih 100 najvećih u crnoj gori\nPrevious Pogledajte kako će izgledati Bemax Arena u okviru Sportskog centra “Morača”(video)\nSljedeći “Mogren” dobija pet zvjezdica\nŽivjeti za naprijed umiju samo izuzetni\nPočinje projekat 100 najvećih u Crnoj Gori 2022.\nPriče o formiranju poreske policije traju godinama, ali ako je suditi po stavovima prvih ljudi …\nNaslovne strane dnevnih novina za ponedjeljak, 4. jul


U avgustu prošle godine, sa Čeneja je poleteo avion za Nemačku, što je pokazalo da i Vojvodina ima potencijal za međunarodne letove.\nU zimskom periodu to trenutno nije moguće zbog travnate piste, ali u planu je da uskoro Čenej tokom cele godine bude alternativa aerodromu u Beogradu, kada je reč o manjim putničkim avionima.\nZa razliku od devedesetih godina prošlog veka kada aero-klub Čenej nije radio i kada su piste i objekti bili zapušteni, aerodrom u Čeneju danas šalje sasvim drugačiju sliku...\nOkuplja brojne članove sekcija, mladence koji vole da se baš tu fotografišu... nudi panoramske letove, a u prošloj godini realizovani su i prvi međunarodni letovi.\nOni će i ubuduće, kako se očekuje, biti praksa, rekao je je gostujući u našem Jutarnjem programu RTV predsednik aero-kluba Čenej, Dragoljub Samardžić.\nVeć je potvrđeno da je sve ovo i tehnički moguće.\nU ovoj godini plan je da se završe administrativni poslovi, te da u skorijoj budućnosti na postojećih 60 hektara zemljišta dobijemo aerodrom koji će biti pod ingerencijom preduzeća "Aerodromi Srbije", a koji bi Čeneju ne samo vratio sjaj koji je imao šezedestih i sedamdesetih godina prošlog veka, već dao i više od toga - međunarodne letove i tokom zimskog perioda.\nizvor: rtv.rs, agencije, foto: ilustracija, Đại Hữu Huỳnh Kim, Pixabay\naerodrom ap vojvodina biznis čenej ekonomija investicije Novi Sad posao


SZO: Pre treće doze najpre siromašne vakcinisati prvom dozom\nTanjug 12. jula 2021. 17:33\nŽENEVA – Države koje naručuju vakcine za davanje treće doze vakcine već vakcinisanom stanovništvu ne bi trebalo to da rade sve dok imamo zemlje u kojima građani nisu primili ni prvu dozu vakcine, poručuju danas iz Svetske zdravstvene organizacije (SZO).\nGeneralni direktor SZO Tedros Adhanom Ghebrijesus upozorio je da smrtnost od kovida-19 ponovo raste, da Delta varijanta postaje dominantna i da mnoge zemlje još nisu dobile dovoljno doza vakcine ni da zaštite svoje zdravstvene radnike, prenosi Rojters.\nTedros je podsetio da se Delta soj, veoma zarazna varijanta koja je prvi put otkrivena u Indiji, sada širi u 104 zemlje.\n„Globalni jaz u snabdevanju vakcinama je izuzetno veliki, snabdevanje je neujednačeno i nepravično. Neke države i regioni naručuju milione vakcina za administriranje treće doze, dok neke zemlje nisu uspele da vakcinišu ni svoje zdravstvene radnike, ni najugroženije grupe stanovnoštva“, upozorio je Tedros.\nOn je pomenuo kompanije Fajzer i Moderna kao one kojima je cilj da prodaju vakcine za administriranje dodatne, treće doze u državama u kojima je veliki broj građana već vakcinisan.\nTedros je ukazao da bi umesto toga ove kompanije trebalo da preusmere vakcine u COVAKS program SZO, koji (besplatno) isporučuje vakcine siromašnijim zemljama.


Prva beba na Severu Kosova – dečak od skoro 4kg, „popularan“ još od 13. oktobra - Radio Goraždevac\nPrva novorođena beba na Severu Kosova je zdrav dečačić od 3,655 grama. Majka Mojsilović Dragana porodila se jutros u 6 i 20, u KBC Kosovska Mitrovica, za KoSSev je saopštio direktor KBC dr Zlatan Elek, koji je najavio i da se svakog trenutka očekuje još jedan porođaj u novoj 2022.\n„Dečačić, zdrav i prav, majka i beba dobro se osećaju, a svakog trenutka očekujemo i nov porođaj“, kazao je Elek.\nLepu vest potvrdila je za naš portal i srećna majka, koja je pre dva meseca pretrpela velik stres, kada se kao radnica apoteke našla usred nemira i akcije kosovskih specijalnih snaga u apoteci u severnoj Kosovskoj Mitrovici.\n„Sin mi je popularan još od oktobra“, našalila se mlada majka, koja se trenutno oporavlja.\nOna se oseća dobro i raspoloženo, a loše iskustvo je već iza nje.\nDragana je sada majka troje dece, s obzirom na to da ima već dve ćerke, pa je njena sreća sada još i veća.\nCRTA: Izlaznost na referendumu 29,6 odsto, građani glasali “za” ustavne izmene


Srbija danas: Nagoveštava se nešto veliko | Radio Kosovska Mitrovica\nSrbija danas: Nagoveštava se nešto veliko\n9. November, 2021 13:51 |\n“Eskobar se već bacio na temu”Dijalog” – nagoveštava se nešto veliko, čemu Srbija može da se nada?”, piše portal Srbija danas prenoseći Tanjugovu vest o Fejsbuk postu koji je objavila Ambasada SAD u Prištini. U tekstu se, međutim, ne otkriva šta se to “veliko nagoveštava”.\nSrbija danas u četiri pasusa prenosi Tanjugovu vest, ali ne otkriva niti nagoveštava “nešto veliko” iz naslova. U podnaslovu vesti, duplo kraćem od naslova, šturo je navedeno da je “Gabrijel Eskobar u nedelju boravio u poseti BiH”.\nU citiranom Fejsbuk postu ambasade SAD se, uz čestitke novom specijalnom predstavniku za Zapadni Balkan i zameniku pomoćnika državnog sekretara SAD Gabrijelu Eskobaru, navodi se sledeće:\n“On (Eskobar) već radi na dijalogu Srbije i Kosova koji vodi Evropska unija, obezbeđujući pristupanje regiona EU i vrši pritisak na lidere BiH da unaprede reforme i poštuju suverenitet/teritorijalni integritet BiH”.\nZavisno od strane Drine (ili Ibra) na kojoj ste, “nešto posebno” bi moglo biti: obezbeđivanje pristupanja regiona EU, pritisak na lidere BiH ili rad na dijalogu Srbije i Kosova. Osim što su sve tri pomenute “posebne” stvari sastavni deo posla za koji gospodin Eskobar, specijalni predstavnik za Zapadni Balkan i zamenik pomoćnika državnog sekretara SAD, prima platu.\nSama agencijska vest je korektno preneta, ali je naslov savršen primer “mamca za klikove” ili takozvanog klikbejta.\nKlikbejt je senzacionalistički naslov koji pogrešno predstavlja članak ili videoprilog koji najavljuje, sa ciljem da privuče publiku da klikne na takav link. To je nesumnjivo najrasprostranjeniji oblik manipulacije u onlajn medijima, ali je stariji od njih. Ovakvi naslovi su “nasleđeni” od tabloida: šokantni i senzacionalistički naslovi na prvim stranama novina su prodavali žutu štampu mnogo pre pojave interneta, dok danas “prodaju” onlajn članke prepune oglasa.\nČitav niz drugih medija, vest o postu/tvitu Ambasade SAD u Prištini preneo je pod naslovom Eskobar već radi na dijalogu Beograda i Prištine.


Lenovo želi da bude lider na tržištu data centara - BIGportal.ba\nLenovo želi da bude lider na tržištu data centara\n14 Avgusta, 2019 14 Avgusta, 2019 035\nKineski proizvođač, Lenovo smatra da pred sobom ima otvorena vrata na tržištu servera.\nStoga će svoje poslovanje u narednim godinama usmeriti u tom pravcu, kako bi postali jedan od tri najveća globalna isporučioca opreme za data centre.\nTrenutna pozicija kompanije na tom tržištu je oko desetog mesta. Na realizaciji postavljenog cilja već se aktivno radi. Prvi korak je napravljen pre pet godina akvizicijom IBM-ovog X86 serverskog biznisa. Od tog trenutka Lenovo je stekao samopouzdanje i iskustvo, tako da smatraju da su spremni za mnogo ambicioznije poslovanje na tom polju. Krajnji cilj je da u jednom trenutku postanu najveći provajder hyperscale infrastrukture za data centre.\nGlavni motivator za ovakvo razmišljanje je veličina hyperscale tržišta. Ono na godišnjem nivou stabilno raste za 40 do 50 odsto, pa se otvara ogroman prostor za povećanje tržišnog udela. Da bi uspeo u svojim namerama, Lenovo će u narednim godinama morati da utrostruči, ili čak učetvorostruči svoje prisustvo u poslovanju vezanom za data centre, pa je to utkano i u njihovu poslovnu strategiju za budući period. Da bi to postigao, Lenovo kao kineska kompanija, trudi se da ne bude povezana sa političkim „igrama“ u koje su upali Huawei i ZTE, kako ne bi došli u situaciju da njihovi proizvodi budu zabranjeni na nekim tržištima.\nSledeći korak ka ostvarenju ovog ambicioznog cilja, je širenje Lenovo edge computing infrastrukture u telko kompanijama. Ovo će u narednim godinama biti veliko tržište jer se očekuje prelazak na 5G tehnologiju, koja će zahtevati i novu opremu za rad.\nXiaomi Mi 9T Pro (Redmi K20 Pro) u Evropu stiže 20. avgusta\nPriju žestoko izvrijeđali: Pokvarili ste seriju tupavom pjevačicom


Volvo Trucks povećava bezbednost na klizavim putevima | Auto magazin\nPočetna strana » Transport » Volvo Trucks povećava bezbednost na klizavim putevima\n“Čak i ako vozač kamiona na kraju uspe da održi situaciju pod kontrolom, ona može da bude izuzetno neprijatna, kako za onoga ko se kreće putem iz suprotnog smera, tako i za samog vozača kamiona, ukoliko se putanja vučnog voza iznenada promeni na nizbrdici”, kaže Mats Sabelstrem (Sabelström), specijalista za kočnice u kompaniji Volvo.\nDa bi se smanjio rizik od izazivanja ovakve situacije i mogućeg udesa, kompanija Volvo Trucks razvila je sistem pod nazivom “zatezna kočnica” (Stretch Brake), koji automatski usporava prikolicu i ispravlja putanju vučnog voza na klizavim nizbrdicama.\n“Procenat kamiona koji svake godine u Evropi učestvuje u oko 15% od ukupno 30.000 ozbiljnih saobraćajnih nesreća, u blagom je opadanju. Efikasnim kočnicama, sistemom za stabilnost i sistemom za upozorenje na sudar već pomažemo vozačima da izbegnu rizične situacije pri otežanim uslovima na putu. Zatezna kočnica je još jedan važan element naše dugoročne potrebe da povećamo bezbednost u saobraćaju i da smanjimo broj nesreća u kojima učestvuju kamioni”, kaže Karl Johan Almkvist (Carl Johan Almqvist), direktor za bezbednosti saobraćaja i proizvoda u kompaniji Volvo Trucks.\n“Vozači koji su testirali “zateznu kočnic”u bili su vrlo impresionirani. Budući da sada uvodimo ovaj sistem i za vučne vozove tipa tegljač-poluprikolica, još veći broj vozača će moći da se uhvati u koštac sa nizbrdicama visokog nagiba, na jednostavan i bezbedan način”, kaže Karl Johan Almkvist.\nPrema izveštaju Volvo Trucks tima za ispitivanje saobraćajnih udesa koji se bavi proučavanjem bezbednosti saobraćaja, otprilike 60 kamionskih nesreća koje su se prošle godine u dogodile samo u Švedskoj moglo je biti izbegnuto da se koristio sistem “zatezne kočnice”.


Šta će biti srpski brendovi u EU? : Nadlanu.com\nŠta će biti srpski brendovi u EU?\nObjavljeno 7. avg 2013. / 12:15:14\nU Srbiji su imenom porekla ili geografskom oznakom na nacionalnom nivou do sada zaštićena 33 poljoprivredna i prehrambena proizvoda, o čijoj će zaštiti u Evropskoj uniji moći da se razgovara u pristupnim pregovorima, saopštilo je danas Ministarstvo poljoprivrede Srbije.\nU EU sporovi oko imena i zaštite geografskog porekla proizvoda nisu retki, a jedan od poslednjih je o tome da li Hrvatska može i dalje da proizvodi kobasicu pod nazivom "kranjska", jer pravo na to ime već je zaštitila Slovenija.\nSrbija ima sličan problem sa zaštitom rakije šljivovice, jer je Česka 2007. u EU kao proizvod geografskog porekla zaštitila svoju vrstu rakije od šljive u Moravskoj, pod nazivom "slivovice".\nSrbija bi, međutim, u EU mogla da dobije zaštitu svoje rakije od šljive pod nazivom "srpska šljivovica", slično zaštiti naziva "škotski viski".


27-10-2020 20:30 Izdvojeno Srbija Politika\nAnalitičar iz Prištine Fisnik Haljimi izjavio je za Kosovo onlajn da će studija izvodljivosti upravljanja jezerom Gazivode, koja je deo ekonomskog sporazuma Beograda i Prištine postignutog u Vašingtonu, rezultirati podelom nadležnosti nad jezerom i njegovim kapacitetima.\n"Moje tumačenje je da će jezero biti podeljeno između Kosova i Srbije po dobrima, što znači da će Kosovo dobiti vodu za termoelektrane i poljoprivredu, a Srbija hidrocentralu i teritoriju Gazivoda", rekao je Haljimi.\nU tački sporazuma koja se odnosi na pravo korišćenja jezera Gazivode navodi se da će se Beograd i Priština složiti da sarađuju sa Ministarstvom energetike SAD i drugim odgovarajućim pravnim licima američke vlade na studiji izvodljivosti za upravljanje jezerom.\nPpredstavnici američkog Odeljenja za energetiku sastali su se prošle nedelje u Prištini sa premijerom Kosova Avdulahom Hotijem i razgovarali o budućim koracima za studiju izvodljivosti upravljanja resursima na jezeru Gazivode.\nVlada Kosova usvojila je pre toga plan za sprovođenje Vašingtonskog sporazuma, a zamenik premijera Driton Seljmanaj rekao je da je za svaku tačku napravljen opis koji će poslužiti informisanju partnera o postignuću.\nKako S. Makedonija mora da preimenuje jezik da bi je primili u EU, saznajte OVDE.


Radio K4 nastavlja da infromiše i tokom epidemije koronavirusa\nOd početka pandemije virusa Kovid-19 na Kosovu, Radio K4 je počeo sa intenzivnom informativnom kampanjom da bi savetovao zajednice na Kosovu u vezi najbržeg i najtačnijeg načina o merama opreza za suzbijanje virusa u skladu sa preporukama Svetske Zdravstvene Organizacije, navodi se u saopštenju Kfora-a.\nU saopštenju se napominje da kroz svoje medijske platforme Radio K4 pravovremeno pruža publici informacije i predloge kako da provedu svoje vreme kod kuće trenirajući, čitajući ili slušajući muziku, pruža im savete kako da se izbore sa mentalnim stresom i da ostanu mirni.\nPoznate osobe među Kosovskim Albancima i Srbima su se pridružile ovoj kampanji tako što su slali video poruke na sajt Radio K4-a i Fejsbuk stranici da bi preneli slogan „Ostani Kod Kuće“, tako što bi pokazali kako se oni ponašaju tokom pandemije, ističe se u saopštenju.\n“Radio K4 nikad nije prestao emitovanje tokom proteklih godina, sa samo jednom svrhom da pruži pozitivnu i tačnu informaciju svojim slušaocima i nastavlja to da radi takođe tokom pandemije virusa Kovid-19, svedočeći da sve jedinice KFOR-a nastavljaju svoje aktivnosti dok preduzimaju preventivne mere da bi zaštitili vojnike i stanovništvo na Kosovu”, navodi se u saopštenju.\nSposobnost KFOR-a da sprovodi operacije koje doprinose sigurnosti i bezbednosti svih zajednica na Kosovu nije bila ugrožena i rad se nastavlja pod mandatom predviđenim Rezolucijom 1244 Saveta Bezbednosti Ujedinjenih Nacija iz 1999.godine, ističe se u saopštenju.\nRadio stanica je počela da emituje program 1999. godine nakon sukoba na Kosovu sa ciljem pravovremenog i nepristrasnog informisanja stanovništva o KFOR-u i bezbednosnim pitanjima na srpskom i albanskom jeziku uz muzičke programe, dodaje se u saopštenju dostavljenom medijima.\n05.12.2021 Četiri prva mesta za balerine iz Gračanice (317)


U projektu “Zeleni ekonomski razvoj” od 10 prioritetnih objekata je i JU OŠ Safvet – Beg Bašagić Gradačac | B1 TV\nU projektu “Zeleni ekonomski razvoj” od 10 prioritetnih objekata je i JU OŠ Safvet – Beg Bašagić Gradačac\nPotpisivanjem Memoranduma o razumijevanju između Vlade Tuzlanskog kantona i Razvojnog programa Ujedinjenih naroda u Bosni i Hercegovini (UNDP) stvoreni su preduslovi za nastavak uspješne saradnje i u narednom petogodišnjem ciklusu.\nPrimarni cilj je poboljšanje efikasnosti razvojnih napora, a svrha ovog Memoranduma je da odredi okvir i olakša saradnju u područjima održivog i inkluzivnog razvoja, uprave i vladavine prava i pružanja javnih usluga sa ljudima u fokusu, te socijalne kohezije.\nTemeljem ovog Memoranduma današnjom prezentacijom Programa energetske obnove 408 zgrada javne namjene u nadležnosti Tuzlanskog kantona započete su i konkretne aktivnosti. Od ukupno 408 objekata javne namjene, njih preko 80% su osnovne, srednje škole i fakulteti, a projekat energijske obnove podrazumijeva sredstva za zagrijavanje i za rasvjetu. To su ogromni finansijski izdaci za Tuzlanski kanton. Ove zgrade su uglavnom stare preko 40 i 50 godina. Toplotna izolacija na zgradama je vrlo slaba ili ne postoji, krovovi prokišnjavaju, sistemi grijanja su stari i neučinkoviti, rasvjeta zastarjela, krovovi prokišnjavaju itd. Vlada Tuzlanskog kantona je do sada uspjela svojim sredstvima da obnovi jedan manji dio zgrada ali još uvijek je velika većina ovih zgrada u vrlo nezadovoljavajućem stanju.\n„Danas potpisanim Memorandumom Vlada Tuzlanskog kantona ulazi u sasvim novu fazu razvoja i saradnje sa UNDP-om. To podrazumijeva dva jedinstvena programa u BiH. Jedan smo danas prezentirali i radi se o energijskoj obnovi objekata javne namjene u Tuzlanskom kantonu, a drugi je dekarbonizacije stambenog fonda u TK. Programom koji tretira javne objekte dobili smo energetske i finansijske podatke za svaku zgradu pojedinačno, te količinu radova te potrebna finansijska sredstva za sanaciju fasada, sistema grijanja, stolarije i rasvjete, kao i uštede na energentima koje se postižu izvođenjem ovih radova. Dokument analizira i predlaže najpovoljniji finansijski model za sanaciju ovih zgrada i to na taj način da se najmanje zadire u budžetska sredstva i da se što je moguće više i što je moguće brže ovi radovi finansiraju iz sredstava ostvarenih na postignutim uštedama za energente za grijanje i rasvjetu”, rekao je premijer Kantona Kadrija Hodžić, ističući da jedan od modela predviđa da ustvari iz ostvarenih ušteda finansiramo provedbu projekata energijske efikasnosti.\n„Energijskim zbrinjavanjem ovih objekata za 2,8 miliona KM godišnje smanjujemo budžetska izdvajanja koja bi bila utrošena u grijanje i potrošnju energije u tim objektima”, zaključuje Hodžić.\nOvo je prvi dokument ovog obima i tipa u BiH i pokazuje ozbiljnost i namjeru Vlade Tuzlanskog kantona da slijedi trendove i pravce Evropske unije u pogledu smanjenja potrebe za energijom, smanjenja zagađenja zraka, poboljšanje komfora za sve korisnike ovih zgrada te smanjenja izdataka za grijanje i rasvjetu u ovim zgradama.\n„Drago mi je da UNDP u saradnji sa Vladom Tuzlanskog kantona otvara novo poglavlje u poboljšanju energetske efikasnosti javnog sektora, ali i rezidencijalnog sektora, što je novo polje saradnje u ovoj oblasti. Izuzetno je važna spremnost Vlade da finansira provođenje mjera energetske efikasnosti u 405 javnih zgrada u vrijednosti od oko 35 miliona KM. Kanton i UNDP će, zahvaljujući sredstvima Zelenog klimatskog fonda, izdvojiti 2,2 miliona KM za energetsku efikasnost. UNDP će pružiti tehničku podršku u izvođenju radova na 35 javnih zgrada u Tuzlanskom kantonu. Pored toga, UNDP je u saradnji sa vladom TK takođe pokrenuo projekat dekarbonizacije rezidencijalnog sektora Zajedno postavljamo gradivne blokove za inkluzivnu transformativnu klimatsku akciju – smanjenje emisija, povećanje otpornosti na klimatske uticaje i zaštitu ekosistema. Projektne aktivnosti će doprinijeti provedbi UNDP-ovih klimatskih obećanja u BiH i ispunjavanju ambicioznijih ciljeva nacionalno utvrđenih doprinosa (NDC) u skladu s Pariškim sporazumom”, kazao je Košmukamedov.\n„Izuzetno sam zadovoljan današnjom prezentacijom i želim uputiti čestitke premijeru Hodžiću i Vladi Tuzlanskog kantona na uspješno potpisanom petogodišnjem sporazumu sa UNDP-om. Realizacija ovog projekta energijskog zbrinjavanja 408 objekata u Tuzlanskom kantonu je veoma značajna za Tuzlanski kanton i Bosnu i Hercegovinu i posebnu težinu ima to što je ovo prvi projekat ovog tipa u Bosni i Hercegovini. Tuzlanski kanton je napravio jedan iskorak, koji pokazuje i naše opredjeljenje za djelovanje u narednom periodu, a Skupština će naravno biti podrška realizaciji ovih aktivnosti”, riječi su predsjedavajućeg Skupštine TK Slađana Ilića.\nKako je danas rečeno već je započeto sa realizacijom aktivnosti na 35, od ukupno 408 objekata. Radi se o projektu „Zeleni ekonomski razvoj”, a za realizaciju ovih aktivnosti udružena su kantonalna namjenska sredstva od ekoloških naknada i sredstva UNDP-a, u ukupnom iznosu 2.200.000,00 KM. Primarni cilj projekta je doprinijeti kreiranju povoljnog okruženja za investicije u Bosni i Hercegovini u okviru kojeg je projektna komponenta povećanja mjera energijske efikasnosti u Tuzlanskom kantonu kroz ostvarivanje značajnih energijskih i finansijskih ušteda, povećanje komfora i sigurnosti korisnika. Od ovih 35 objekata trenutno je u toku tenderisanje za 10 prioritetnih objekata, a to su: JU OŠ Safvet – Beg Bašagić Gradačac, JU Općinski sud u Gračanici, JU Druga osnovna škola – PŠ Pribava Gračanica, Rudarsko geološko građevinski fakultet Tuzla, JU Zavod za odgoj i obrazovanje osoba sa smetnjama u psihičkom i tjelesnom odgoju Tuzla, JU OŠ Bukinje Tuzla, JU OŠ Puračić – PŠ Devetak Lukavac, Mješovita srednja mašinska i saobraćajna škola Tuzla, JU MSŠ Kalesija i JU MSŠ Građevinsko-geodetska škola Tuzla.\nPrethodni članakPočela implemenacija projekta s ciljem smanjenja neregularnih migracija u EU\nNaredni članakCijene nafte u padu


Škole fudbala Feniks iz Šapca, Apolon iz Kraljeva i Proleter iz Zrenjanina, stekle su privilegiju da bubu prva tri regionalna centra Crvene zvezde, a kako je došlo do novog stepenika u saradnji otkrio je Vladimir Cvjetićanin, koordinator Zvezdine škole fudbala.\n- U konkurenciji 70 školica izabrali smo tri iz različitih okruga Srbije koje su se pokazale kao odličan izvor talenata. Projekat koji je stupio u realizaciju temeljno je planiran prethodnih godinu dana, a za cilj ima da poboljšamo potragu za talentima u svim delovima Srbije i olakšamo fudbalskim biserima razvoj na putu do prvog ima Crvene zvezde – rekao je Cvjetićanin.\nVeć sa prva tri centra crveno-bela mreža dobila je matice i van Beograda, a kako je ranije najavio i Nikola Jelić, u planu su još bar dva centra.\n- Neophodno je olakšati deci prelazak u redove šampiona. Dolazak u Zvezdu već sa 12 godina je velika promena koju ćemo na ovaj način amortizovati. Osim toga, najmlađi talenti će biti u prilici da od prvih fudbalskih koraka rade po principu Zvezdine škole – istakao je Cvjetićanin, prvi čovek crveno-bele baze i dodao:\n- Plan je da Feniks predstavlja bazu za Mačvanski okrug, Proleter za Banat i Vojvodinu, a Kraljevo za Raški okrug. Rezultati rada ovih školica već se vide kroz dečake koji nose Zvezdin dres u mlađim kategorijama, ali će njihovim sledbenicima put biti znatno lakši zahvaljujući regionalnim centrima, naročito u periodu od dvanaeste do petnaeste godine kad deca u najvećoj meri sazrevaju.\nVELIKA ČAST ZA CRVENU ZVEZDU Crveno-beli uveličali Mitrovdan - krsnu slavu Ratnih vojnih invalida


Odgođen štrajk do 30. decembra | Palelive.com\nPočetna Regija Istočno Sarajevo Odgođen štrajk do 30. decembra\nISTOČNO SARAJEVO – Zaposleni u Bolnici “Srbija” u Istočnom Sarajevu odgodili su najavljeni štrajk jer su poslodavac i osnivač djelimično izvršili svoje obaveze, te najavili njegovo održavanje za 30. decembar ako do tada ne budu ispoštovane preostale obaveze, saopšteno je iz Štrajkačkog odbora.\n“Riječ je o isplati svih dogovorenih plata, neisplaćenih naknada radnicima hronološkim redom po datumu nastanka do iznosa 300.000 KM i o tome da do 31. decembra 2019. godine budu izmirene sve obaveze prema radnicima nastale u prethodnom periodu po osnovu naknada nevezanih za plate i doprinose”, navedeno je u saopštenju.\nMeđu obaveze spada neto plata za novembar, te da sa novom vladom Republike Srpske do 15. februara 2019. godine budu započeti razgovori o rješavanju uplate svih neuplaćenih doprinosa.\nU saopštenju je istaknuto da, u skladu sa tom odlukom, Štrajkački odbor ima obavezu da sa poslodavcem redovno prati sprovođenje svih dogovorenih odredaba utvrđenih sporazumom.\nPrethodni članakJahorina u nedjelju bez struje\nNaredni članakMinistarstvo podržava potrošače u ostvarivanju prava


Lijekovi jeftiniji od 15. juna | Banjaluka.net\nLijekovi jeftiniji od 15. juna\nNa primjer, kod lijekova sa pozitivne liste, cijena “klopidogrela” od 75 miligrama, koji se koristi nakon akutnog infarkta miokarda, snižava se sa 30,63 KM na 22,11 KM koliko je dozvoljeno Pravilnikom, a lijeka “tamsulozin”, koji se upotrebljava za liječenje benignog uvećanja prostate sa 16,95 KM na 10,18 KM.\nI cijena lijeka za terapiju bola kod onkoloških pacijenata “fentanil flaster” od 100 miligrama sa 164,60 KM spušta se na Pravilnikom dozvoljenu cijenu 71,25 KM.\nKod nekih lijekova cijena se povećava, kao što je to slučaj sa citostatikom “fludarabin” od 150 miligrama, čija je stara cijena 21 KM, a prema Pravilniku dozvoljena cijena je 186 KM. I kod lijeka “5- FU” od 500 miligrama stara cijena je 5,11 KM, a Prema pravilniku dozvoljena iznosi 75,88 KM.\nU saopštenju Fond navodi da je “dozvoljena” najviša cijena pojedinih citostatika prema novom pravilniku višestruko veća od dosadašnjih cijena, ali to ne znači da će se sadašnja cijena ovih lijekova u Srpskoj značajnije mijenjati i povećavati, jer je riječ samo o dozvoljenom gornjem limitu.


source.ba | WhatsApp otkrio virus koji je u telefone ulazio putem propuštenog poziva\nŠpijunski softver (spyware) koji je stvorila vješta grupa hakera-najamnika iskoristio je manu u kodu popularne aplikacije za dopisivanje WhatsApp i preuzeo kontrolu nad desetinama telefona, saopštila je kompanija.\nList Financial Times je kao tvorce spyware označio izraelsku grupu NSO, dok je WhatsApp, kompanija u vlasništvu Fejsbuka, u kasno sinoć izdatom saopštenju to praktično potvrdio, opisavši hakere kao “privatnu kompaniju za koju se zna da vladama isporučuje softvere za špijuniranje”.\nNešto kasnije je navedeno da WhatsApp “svakako ne poriče nijednu informaciju koja se pojavila”.\nMalver je u telefone ulazio putem propuštenog poziva u okviru aplikacije, naveo je neimenovani portparol, i dodao da su virusom otkrivenim početkom mjeseca zaraženi telefoni nepoznatog broja ljudi, ali da se sigurno radi najmanje o desetinama.\nPortparol WhatsAppa kazao je da je propust otkriven dok je “tim stavljao dodatna bezbjednosne mjere u glasovne pozive” i da su inženjeri otkrili da su ljudi čiji su telefoni zaraženi “dobili jedan ili dva poziva s njima nepoznatog broja” a da je kod virusa “poslat tokom pozivanja”, piše N1.\n“Duboko smo zabrinuti zbog zloupotrebe takvih kapaciteta”, navela je kompanija.\nSpajver NSO je više puta bio korišćen za praćenje novinara, advokata, aktivista za ljudska prava i disidenata. U najpoznatijem slučaju, bio je umiješan u ubistvo saudijskog novinara Džamala Kašogija, raskomadanog u saudijskom konzulatu u Istanbulu prošle godine, piše N1.